
SANKSIES, BOIKOTTE en die OPENBARINGBOEK 





Deesdae is daar twee maniere wat deur groot 
wêreldmagte aangewend word om 'n klein volkie 
op die knieë te bring. Die eerste is deur wapenge- 
weld, die middel in die verlede om klein volkies te 
verower en 'n wêreldryk te stig. Die jongste voor- 
beeld is om deur buitelandse geweld 'n swart meer- 
derheidsbevolking aan 'n minderheids-swartregering 
in Angola te onderwerp. 

Maar gedurende die afgelope kwarteeu het 'n 
nuwe metode na vore gekom en dit is om deur 
boikotte en sanksies as dwangmiddels 'n volk te 
beteuel. Hierdie metodes, op die keper beskou, kom 
neer op ontbering vir die betrokke volk wat deur die 
groot wêreldmagte gestraf moet word. Op die lang 
duur ontwikkel die ontoering in groot tekorte en dit 
kan self hongersnood bewerkstellig. Dit is nou soos 
'n moeder wat haar kind, wat nie haar opdragte wil 
aanvaar nie, straf en so dwing deur sy etes te ver- 
minder. So doen ,moeder' Engeland aan haar ,kind' 
Rhodesië. En so doen ,vader' VVO wat die moeder 
hierin steun. En die terroristiese bedreigers van die 
vreedsame land word deur hierdie ,moeder' en 
hierdie ,vader', met sy dubbele standaarde en sy 
eensydige benadering van sommige probleme, 
finansieel met miljoene rande gesteun vir wapentuig 
en tekorte, wat as gevolg van dwase grenssluitings 
soos deur die kommunisties-gesinde Mosambiek, nie 
die mas kan opkom en geweld kan deurvoer nie. 
Maar hulle pas dit nie op Kuba as aggressor toe 
nie en ook nie op ander kommunistiese lande nie 
waar minderhede verdruk word, vir die kerke die 
voet dwarsgesit word en baie, dit word beweer 
miljoene, in gevangeskappe en selfs martelaars- 
kampe om hulle geloof mishandel word. In Albanië, 
wat die Sjinese kommunisme aanhang, is die geloof 
uitgeroei, maar daaraan steur die VVO en ander 
maghebbers hulle nie, daar pas hulle geen sanksies 
en geen boikotte toe nie, maar wel in ons vreed- 
same buurstaat. 

Maar.nou kan van ons lesers sê, wat het dit 
met Openbaring: wat in .die titel van die artikel 


genoem word, te doen. In Openbaring 13:16 lees 
ons van 'n merkteken wat ,,almal, klein en groot, 
en die rykes en die armes en die vrymense en die 
slawe op hulle regterhand en op hulle voorhoofde 
gegee sal word, sodat niemand kan koop of 
verkoop nie, behalwe hy wat die merk of die naam 
van die dier of die getal van sy naam het”. 

Nou wat is die wesenlike verskil tussen boikotte 
en sanksies én die merk van die dier wat Johannes 
in sy visioene gesien het? Dit is metodes wat die 
antichris sal aanwend om in sy dwingelandy die 
mensdom aan sy tirannie te onderwerp. In die grond 
van die saak is daar geen verskil nie. Die beginsel 
is in albei gevalle dieselfde. Dit is dwingelandy in 
die ergste graad. En dit word in ons sogenaamde 
verligte eeu, waarin die sogenaamde mondige mens 
soveel aandag kry en die regte van die mens so op 
die voorgrond gestoot word, beoefen. Inderdaad, 
sanksies en boikotte openbaar die gees van die 
antichris. Almal sal net moet inval. En hierdie anti- 
Christelike gees is volgens 1 Johannes 4:3 reeds in 
die wêreld en word reeds gesien, nie alleen op 
politieke gebied nie, maar selfs op kerklike terrein. 
Het''die Wêreldraad van Kerke dan nie ook reeds 
besluite geneem waar reeds aan uitvoering gegee 
is naamlik om beleggings in Suid-Afrika te boikot 
nie? Maar ook die Wêreldraad van Kerke is blind 
vir wat in lande agter die ystergordyn gebeur soos 
in Albanië bo genoem, maar Suid-Afrika wat nie by 
die VVO en die Wêreldraad van Kerke in die gelid 
wil val nie, teen dié moet beleggingsboikotte inge- 
stel word. Dié moet ,,doodverklaar word” — dit is 
een van die omskrywings van die betekenis van 
boikot in my woordeboek. En doodverklaar is 'n stap 
in die rigting van doodmaak. Daarvoor is daar tog 
terroriste wat ook deur Westerse nasies met groot 
somme geld en swaar, moderne wapens voorsien 
word. 

By al hierdie gebeure kyk die antichris om die 
hoek met sy duiwelse grynslag. 

Joh. Dreyer 





Openingsrede by die 58ste Algemene Kerkvergadering 


Jeremia 23, 22: 
“As hulle in my raad gestaan het, 
moet hulle my volk my woorde 


Pretoria, 18 Mei 1976 


laat hoor en hulle terugbring van 
hulle verkeerde weg.” 


Hierdie is 'n vergadering van amps- 
draers: dienaars van die Woord, duder- 
linge en diakens — ampsdraers 'van die 
kerk. Ons het saamgekom 'om 'n re- 
geerfunksie uit te oefen. In die vol- 
gende paar dae moet ons rapporte 
behandel en besluite neem oor 'n wye 
verskeidenheid van sake. Hierdie be- 

sluite word in 'n vergadering van amps- 
draers geneem `,,sodat die een ge- 
meente nie oor die ander, die een amp 
nie oor die ander, die een ampsdraer 
nie oor die ander heerskappy voer nie”. 
Die ampte is op hulle beurt daar ,,om 
Christus se opdrag aan die kerk te ver- 
vul en om. in die verskeidenheid ,,om 


Christus se opdrag dan die kerk te 
vervul en om in die verskeidenheid van 
dienste te voorsien” (Wet, art. V en 
VI). Die regeer- en opsigtaak van so 
'n vergadering het verder tot doel ,,om 
die ware godsdiens volgens die Woord 


[7] Na volgende bladsy 


van God te onderhou en te sorg dat 
die ware leer van die kerk sy loop het, 
en so die dissipline en goeie orde in 
die kerk te handhaaf” (Bepaling 99). 


Christus se opdrag aan sy kerk, die 
ware godsdiens en die ware leer vol- 
gens die Woord van God is egter nie 
vir ons uitgespel in reekse van reëls 
nie. Die toets vir wat waar en wat vals 
is, wat uit gehoorsaamheid aan die 
Heer van die kerk en wat uit ons eie 
bedorwe gemoedere voortkom, bestaan 
nie eenvoudig in 'n naslaan van voor- 
skrifte nie, ook nie in die meting aan 
die hand van logiese en hegte sisteme 
nie. Elke poging om die ware godsdiens 
binne 'n sisteem vas te vang, word 'n 
nuwe afgodery. Daarom verskyn die 
woord ,,vals” telkens in die gang van 
die kerk. Maar meesal kan eers latere 
geslagte die insig kry dat wat op 'n 
sekere tydstip die algemene instem- 
ming geniet het, die kiem van valsheid 
gedra het. 


Die grootste gevaar vir die kerk is 
daarom nooit die bedreiging van buite 
nie, maar die van binne. Nie die profete 
wat hulle op Baal beroep en Israel wou 
beweeg om die diens van die Here te 
versaak, was die werklike gevaar nie, 
maar dié profete wat gesê het: Hoor 
die Woord van die Here, en dan hulle 
eie woord verkondig het vanuit per- 
sooniike lewens wat geskreeu het teen 
alles wat die Woord van die Here van 
'n mens eis. Met die Baalprofete was 
die keuse duidelik. Dit het 'n eenvou- 
dige ja of nee gevra. Met die profete 
in Jerusalem was dit 'n ander saak. 


Hoe moes die mense in Jerusalem 
onderskei tussen profeet en profeet? 
Die profete was byna eenstemmig dat 
die tyd bemoediging en versekering 
gevra het. Juda was 'n bedreigde land. 
'n Groot moondheid, heidens, militêr 
sterk, wreed, was besig om na wêreld- 
heerskappy te reik, en sou die weer- 
stand en die klein staatjie weldra ver- 
morsel. Die Judeërs het die tekens 
gelees en het angstig gesoek na iets 
om aan vas te hou. 


Dit het hulle by die profete gekry. 
,Geen onheil sal oor julle kom nie”, 
het die profete gesê. Was Jerusalem 
nie die stad van God nie? Het sy 
tempel nie daar op die Sionsberg ge- 
staan nie? Was Juda nie sy volk wat 
Hy verkies en met wie Hy 'n verbond 
gesluit het nie? Het die koning nie op 
die troon van Dawid gesit nie, Dawid 
vir wie die Here eenkeer gesê het: Jou 
troon sal vas staan tot in ewigheid” 
(2 Sam. 7, 16)? Daarom klink die bood- 
skap van die profete reg. God sal sy 
stad en tempel, sy volk en sy koning 
beskerm. 


Daaroor was die profete eenstem- 
ming, en met hulle boodskap het hulle 
die hande van koning en volk gesterk 
in moeilike tye. 


Net een profeet het anders gepraat. 
Die boodskap wat hy gebring het, was 
een van oordeel. Hoor die Woord van 
die Here! 'Ek bring onheil oor hierdie 
stad (19, 15); Ek self sal teen julle 
oorlog voer! Ek sal koning en volk oor- 
gee in die hand van die koning van 
Babell (21, 5, 7.) Ek sal die tempel 
waarop julle vertrou, verwoes! (7, 14.) 

Wie was reg? Vandag weet ons, 
maar hoe moes die mense destyds ge- 
weet het? En hoe moet ons weet wat 
die plan van (God met ons is? Wie het 
in die raad van die Here gestaan? Wie 
het sy woord beluister en gehoor? Is 
daar 'n maatstaf om die egte van die 
valse te onderskei? 

Dat die profete van Jeremia se tyd 
vrede verkondig het, maak julle nog 
geen valse profete nie, ook nie die feit 
dat hulle profesieë uitgespreek het 
teen ander volke, veral teen die vyand 
van die dag, Babilonië, nie. Daarvoor 
het 'hulle immers die voorbeeld van 
groot profete uit die geskiedenis ge- 
had: Amos, Jesaja en ander. Nie dat 
hulle vrede verkondig het, maak die 
profete in Jerusalem vals nie, maar dat 
hulle vrede verkondig het toe dit 'n 
tyd was om onheil te verkondig. Elke 
woord het sy uur, en die uur was vir 
Jerusalem een van onheil. Dit kon die 
mense van Jerusalem egter net geweet 
het as hulle fyngevoelig gebly het vir 
die verpligtinge wat die verbond hulle 
opgelê het. 


In Jeremia se uitsprake teen die 
profete kom veral twee sake na vore: 
1. Hulle eie lewens is immoreel. Daar- 
om kan hulle geen bekering predik nie 
en dra hulle by tot die morele verval 
van die hele volk: ,Hulle bedryf ower- 
spel en gaan om met leuens, en hulle 
versterk die hande van die kwaad- 
doeners, sodat hulle hul nie bekeer 
elkeen van sy boosheid nie. ... Van die 
profete van Jerusalem het goddeloos- 
heid in die hele land uitgegaan.” 2. Die 
profete vervul die volk met ydel ver- 
wagtinge. Hulle skep 'n valse gerust- 
heid en selfversekerdheid. Aan 'n volk 
wat die verhouding met die Here op 
die agrofste wyse skend, verkondig 
hulle vrede. 


Daar is 'n korrelasie tussen die per- 
soonlike lewens van die profete en 
wat hulle verkondig. Die persoon en 
die ampswerk het alles met mekaar te 
doen. Wie dit in sy persoonlike lewe 
nie te nou neem nie, kan ook nie in 
sy ampswerk sonder kompromis lewe 
nie. Wie gehoorsaamheid aan God op- 
syskuif, moet al sy steun soek in 
populariteit by die volk. Solidariteit 
met die volk tot in die sonde toe, maak 
van die profeet 'n verkondiger van ge- 
sigte uit sy eie hart. 


Nee, sê God deur Jeremia: ,,As hulle 
in my raad gestaan het, moet hulle my 
volk my woorde laat hoor en hulle te- 
rugbring van hulle verkeerde weg en 


van die boosheid van hulle handelinge.” 
Die egtheid van die profetewoord lê 
dus in 'n ooreenstemming tussen wat 
die profeet verkondig en wat die regte 
verhouding tot God eis. Daardie insig 
het die Jerusalemmers in Jeremia se 
tyd nie gehad nie. Die samelewing was 
boos. Daar was sosiale onreg, ver- 
trapping en uitbuiting van die regloses 
in die maatskappy; daar was politieke 
roekeloosheid; daar was godsdienstige 
valsheid: 'n lewendige erediens, drukke 
tempelbesoek, en 'n selfversekerheid 
wat op 'n uiterlike dop berus het — 
die dop van tempel en erediens. 

Eers later, in die ballingskap, sou die 
godsdienstige leiers vind dat Jeremia 
reg was. Wat hy aangekondig het, het 
gebeur. 'Maar terselfdertyd sou hulle 
ook tot die besef kom: Ons moes dit 
geweet het. Ons was verblind en afge- 
stomp. Ons het gemeen ons vyande is 
ook God se vyande, en ons het nie 
besef dat ons self God se vyande ge- 
word het nie. Vrede het by so 'n same- 
lewing soos wat ons in Jerusalem was, 
nie gepas nie. Ons moes geweet het 
dat profete wat nie bekering verkondig 
nie, valse profete is. Daar was 'n ver- 
skriklike oordeel nodig om dit tuis te 
bring by die volk van God. Hulle moes 
verstaan dat God hulle moes verbrysel 
om hulle as sy volk te behou. ,Is my 
woord nie sê, soos 'n vuur, spreek die 
Here, en soos 'n hamer wat 'n rots 
vermorsel nie?” 

Die dissipline en die goeie orde in 
die kerk word net daar gehandhaaf 
waar die waarheid regeer. En hierdie 
waarheid omvat alles, elke moment in 
die lewe van die ampsdraer en die lewe 
van die kerk. Dit is 'n waarheid wat vir 
'n profeet soos Jeremia bittere een- 
saamheid beteken het, vir ander selfs 
die dood. 

Die waarheid waarvan die kerk van 
Jesus 'Christus leef, is die waarheid 
waaruit die profete geleef en gespreek 
het, die waarheid waarvoor Jesus 
Christus in die wêreld gekom het. Die 
profetiese woord het na die volk van 
God toe gekom, maar hulle het dit nie 
aangeneem nie. Die vleesgeworde 
Woord het na sy eiendom toe gekom, 
en tog het sy eie mense hom nie aan- 
geneem nie. 

Dieselfde vraag wat gestel kon word 
oor die keuse wat die mense van Juda 
moes maak tussen Jeremia en die valse 
profete, kan seker gestel word ten op- 
sigte van die lewe en werk van Chris- 
tus. Watter maatstaf het die Joodse 
leiers en volk gehad om Hom te herken 
as die 'Messias, die Seun van God? 
Ook toe het Jerusalem nie sy uur van 
waarheid geken nie: ,As jy tog maar 
geweet het, ja, ook in hierdie dag van 
jou, die dinge wat tot jou vrede dien! 
Maar nou is dit vir jou oë bedek... 
hulle sal in jou nie een klip op die 
ander laat bly nie, omdat jy die 

DO) Blaai om 

ALGEMENE 
KERKVERGADERING 
OPENINGSREDE 


] Van vorige bladsy 


gunstige tyd toe God jou besoek het, 
nie opgemerk het nie.” (Luk. 19, 43.44.) 

En ons, wat bymekaar is om besluite 
te neem oor die onderhouding van die 
ware godsdiens volgens die Woord 
van God, ons wat voor owerheid en 
volk moet getuig, het ons oog vir die 
waarheid en vir die uur van die waar- 
heid? ,Ons het die profetiese woord 
wat baie vas is, waarop julle tog moet 
ag gee soos op 'n lamp wat in 'n 
donker plek skyn” (2 Pet. 1, 19). ,Die 
hele Skrif is deur God ingegee en is 
nuttig tot lering, tot weerlegging, tot 
teregwysing, tot onderwysing ` in die 
geregtigheid, sodat die mens van God 
volkome kan wees, vir elke goeie werk 
volkome toegerus” (2 Tim. 3, 16). 
Ons is nie profete nie, ons is nie apos- 
tels nie, maar ons het die profete- en 
apostelwoord, die woord van die mense 
wat in die raad van God gestaan het, 
mense wat in hulle tyd vir hulle tyd 
gepraat het, maar wat tegelyk in ons 
tyd en vir ons praat. En hierdie woord, 
hierdie Heilige 'Skrif, is ons bron van 
openbaring, 'n openbaring egter wat 
vir ons ontsluit word deur die Heilige 
Gees. 

Selfs in Jeremia se tyd was daar 'n 
paar mense wat in sy woorde die 
waarheid erken het. Jesus Christus is 
herken en bely deur 'n Petrus, aan wie 
die Vader dit openbaar het. Wat mense 
diep 'in die hart tref en laat vra: ,MWat 
moet ons doen, broeders?, is die Gees 
wat uitgestort is toe die volheid van 
die tyd gekom het. 

So het dit gekom dat die ,,eerste 
Algemene Kerkvergadering” waarvan 
ons in Hand. 15 lees, kon aankondig: 
Die Heilige Gees en ons het besluit.” 
Sou ons aan elke besluit wat ons hier 
gaan neem, dieselfde inleiding kon voeg 
sonder om die groot en onvergeeflike 
sonde te begaan om teen die Gees te 
laster? 

Om die bose karakter van die groot 
wêreldmad van die kommunisme met 
sy ateisme en materialisme te herken 
en Gods oordeel daaroor af te roep, 
is vanselfsprekend. Om in die ekume- 
niese strewe na 'n wêreldstaat en 'n 
wêreldgodsdiens met die middele van 
rewolusie en misleiding, raak te sien 
dat die oersonde van die mens hom 
Oop steeds groter skaal herhaal, is geen 
kuns nie, veral vir ons wat so reëel 
bedreig word deur hierdie magte. Om 
egter die Godswoord te hoor en te 
verkondig net as 'n oordeel oor ander 
en nie oor jouself nie, is om die sonde 
van die valse profete en die volk van 
Jeremia te herhaal. 

Liefde vir die eie, solidariteit met sy 
volk, het vir Jeremia beteken om ver- 
morsel te bly deur die hamer van die 
Woord van God. Sy profetiese diens 
aan sy volk was om hulle die oordeel 
van 'God voor te hou en hulle op te 
roep tot bekering, nie om vir God te 
wil besluit dat Hy aan hierdie volk be- 
skerming verskuldig is nie. Vir Jeremia 
persoonlik het dit pyn en leed beteken, 
net soos vir die apostel Paulus wat 'n 
keer skrywe: ,Dit lyk vir my dat God 
ons apostels die laaste plek aangewys 
het as tot die dood veroordeel... soos 
uitvaagsels van die wêreld het ons ge- 
word, die afskraapsel van almal tot 
nou toe” (1 Kor. 4, 9.13). 

Vir wie ookal die Woord van God 
moet verkondig, vir wie leiding moet 
gee in die lewe en werk van die kerk, 
moet regeer, opsig hou, teenoor ower- 
heid en volk moet getuig en die roeping 
tot die eenheid van die kerk moet ge- 
hoorsaam, is daar net een maatstaf, en 
dit is die maatstaf van die waarheid 
van God, 'n waarheid wat in sy volheid 
gegee is in die dood en -opstanding 
van Jesus Christus. 

Ons taak is dus om in die eerste 
plek oop ore te hê vir daardie waar- 
heid soos dit éns raak: onsself, ons 
kerk, ons samelewing krities te bekyk 
in die lig van die Woord van God 
nadat ons ernstig gebid het om die lig 
van die Heilige Gees. As ons dit doen, 
is die dringendste oproep wat ons sal 
laat hoor, die oproep tot bekering. Dit 
beteken vir ons oorweging van elke 
saak wat voor ons kom in die lig van 
hierdie oproep. Dit sal beteken self- 
ondersoek van die vergadering en self- 
ondersoek van elke ampsdraer hier 
teenwoordig. 'n Kompromis met die 
kwaad, in ons persoonlike lewens en 
in die lewe van die kerk, bring ons 
noodwendig by die valsheid uit. Soos 
alle kerklike werk, sal ook die werk 
van hierdie vergadering geoordeel word 
aan wat hy gebou het op die fonda- 
ment Jesus Christus: goud, silwer, 
kosbare stene, hout, hooi of stoppels. 

In ons luister -na die Heilige Skrif en 
die toepassing van wat ons gehoor het, 
is daar talle moontlikhede van verkeerd 
luister.en verkeerd toepas. Dit is een 
rede waarom. daar vergaderings in die 
kerk is. Saam en afsonderlik die raad 
van God te probeer verstaan, bied 
minder moontlikheid vir eiewillig luister 
en toepas. Die een gemeente moet nie 
oor die ander, die een amp nie oor die 
ander, die een ampsdraer nie oor die 
ander heerskappy voer nie, maar God 
oor almal. Nie die meerderheid van 
stem nie, maar die gehoorsaamheid aan 
die wil van (God 'bring die waarheid in 
die lewe van die kerk. 

Mag God ons genadig wees en ons 
die leiding van sy Gees skenk in die 
volgende dae. 

) 


DRINK BY 
U EIE 
FONTEINTJIE... 


Ons sou graag AL die drukwerk 
van die gemeentes van ons kerk 
wou doen. Ongelukkig is dit nie 
so nie. Maar ons weet darem dat 
as gevolg van ons steeds toe- 
nemende kwaliteit, beter diens 
en mededingende pryse, ten 
minste 99% weer by ons laat 
druk. As u die 1% is, ons sou 
u graag by ons wou hê. 


N.H.W.-PERS 


NEDERDUITSCH HERVORMDE 
WEESHUISPERS 


Tel. 77-2188/9 Posbus 18061 
Hercules 0030 


—— U EIE DRUKKERY —— 

Die ses predikantslede van die Kommissie van die Algemene Kerkvergadering en die administrateur gee leiding aan die 

vergadering. Van links na regs: ds. C. L. v.d. Berg, dr. P. J. T. Koekemoer, prof. dr. F. J. van Zyl (ondervoorsitter), prof. dr. 

J. P. Oberholzer (voorsitter), ds. P. M. Smith (skriba), mnr. A. B. v. N. Herbst (administrateur), prof. dr. B. J. Engelbrecht 
(vise-skriba), afwesig ouderling J.C. Oelofse (mede-notulehouer). 


Op Vrydag 21 Mei is die H. C. M. Fourie 
gedenkpenning aan ds. J. G. M. Dreyer 
(Sr.) oorhandig. Op die foto verskyn 
van links na regs ds. en mev. Dreyer, 
en regs mev. en prof. H. P. Wolmarans. 
Prof. Wolmarans het die enigste vorige 
toekenning van die penning ontvang. 
(Foto ds. W. G. Habig) 


VOORWAARDES VIR TOEKENING: 


Die penning word toegeken as 


A. Bekroning van gepubliseerde aka- 
demiese werk wat 


(i) berus op selfstandige navor- 
sing, studie en eie insig; 
(ii) 'n positiewe bydrae is tot die 

bestendiging en uitbouing van 
die Bybels-reformatoriese teo- 
logie. 

B. Bekroning van besondere diens in 
of aan die kerk deur geskrif, per- 
soonlike leiding en optrede wat 
bygedra het tot die groei en voor- 
uitgang van die Nederduitsch Her- 
vormde .Kerk of die bestendiging 
en uitbouing van die standpunt en 
houding van die Nederduitsch Her- 
vormde Kerk. 


Die Kommissie van die Algemene 
Kerkvergadering wat ds. Joh. Dreyer 
vir die toekenning aanbeveel het, het 
sy aanbeveling op die volgende ge- 
grond: 

Die leiding wat die kandidaat onaf- 
gebroke sedert 1924 as predikant in 
die kerk gegee het in gemeentes, rings- 
vergaderinge, Algemene Kerkvergade- 


O] Blaai om 


(Foto ds. W. G. Habig) 

H. M. C. FOURIE- 
PENNING 


C] Van vorige bladsy 


ring (vir jare lid en onder-voorsitter) 
op talle rade en kommissies. 

Sedert Junie 1937 onafgebroke re- 
dakteur van. Die Hervormer. Daar is 
haas nie een uitgawe waarin hy met 
meer as een artikel leiding gee in 
Bybels-reformatoriese teologie, in 
maatskaplike vraagstukke — in beson- 
der opvoedkunde en kerklike verhou- 
dinge. 

As redakteur 1935-1937 van Die 
Almanak het hy op die gebied sy by- 
drae gelewer. 

Talle publikasies het van sy pen ge- 
kom wat rigtinggewend wvir die kerk 
was. 

Hy het die kerk gedien op talle stu- 
diekommissies om advies oor sake uit 
te bring. 

Hy het die kerk verteenwoordig op 
talle nie-kerklike instansies en daar 'n 
groot bydrae gelewer. Die foto is geneem by geleentheid toe die groete van die susterkerke op 20 Mei 

Aangesien hy reeds te kenne gegee 1976 aan die Algemene Kerkvergadering oorgedra is. Prof. dr. P. J. Coetzee (Geref. 
het dat hy met die aanstaande Alge- Kerk in die middel), ds. D. P. M. Beukes (Ned. Geref. Kerk regs) saam met 
mene Kerkvergadering sy dienste as ds. P. M. Smith skriba van die Algemene Kerkvergadering. 


redakteur van Die Hervormer beëindig (Foto: Die Beeld) 
sal dit 'n mooi erkenning van 'n lang , 
en vrugbare diens wees. 





In die notule is o.a. die volgende 
! ë oor die verrigting opgeteken: 
So k die ver aderin 'N Die voorsitter verwelkom prof. P. J. 
Y g g J. Coetzee van die Teologiese Kweek- 
skool op Potchefstroom wat die groete 
volle Swa ng van die Gereformeerde Kerk oorbring. 
Hy vind in geskeidenheid tussen ons 
twee kerke, 'n sondige geskeurdheid. 

Ons moet dankbaar, positief en ge- 
trou wees. Dankbaar dat God sy kerk 
in die verlede in stand gehou het en 
skuldbelydend wat ons ontrou betref. 

'Maar vanuit die dankbaarheid moet 
ons nie uit reaksie, negatief lewe nie, 
maar positief dink en doen. 

Ons moet aok getrou wees. Getrou 
teenoor God en Sy Woord en ook teen- 
oor mekaar; in die toekoms ook getrou 
selfs in verdrukking wanneer ons ge- 
toets word. Ons mag ook nooit die 
getrouheid aan ons Reformatoriese er- 
fenis skei van die getrouheid van ons 
volk hier in die suidpunt van Afrika nie. 
Ons mag nooit, gesien ons erfenis, ons 
volk sommer goedkoop uitverkoop nie. 
Die Gereformeerde Kerk het belang by 
wat in hierdie vergadering gebeur. Hy 
wens die vergadering die seën van die 
Here toe op al die besprekings, be- 
sluite en handelinge. 

Die vise-voorsitter prof. dr. F. J. van 
Zyl bedank prof. Coetzee en lewer 
veral kommentaar oor die saak wat 
prof. Coetzee die sondige verskeurd- 
heid genoem het en deur ons eerder 





Die middelblok. — (Foto ds. W, G., Habig.) O] Na volgende bladsy 

as 'n verskeidenheid gesien word. Sc 
gesien is die koms van prof. Coetzee 
en die algemene goedgesindheid en 
toenadering tussen die drie susterkerke 
teken van die fundamentele eenheid 
van ons drie susterkerke. 


Die voorsitter verwelkom ds. Dawie 
Beukes, voorsitter van die Algemene 
Sinode van die Nederduitse Gerefor- 
meerde Kerk en stel hom aan die 
woord. 

Dit is vir hom 'n genoeë om die ver- 
gadering toe te spreek en hy wens die 
moderamen geluk met hulle herver- 
kiesing. 

Eerstens druk hy sy waardering uit 
vir die samewerking van die twee kerke 
op die Tussenkerklike Kommissie waar 
daar op hoë vlak openhartig oor punte 
van ooreenkoms én verskil gepraat 
word. 'n Knelvraag vir die N.G. Kerk 
draai om die vraag: Mag ons as drie 
kerke met dieselfde belydenis, taal, 
geskiedenis en kultuur in Suid-Afrika 
bly voortbestaan. Die Nederduitsch 
Hervormde Kerk antwoord dat dit 'n 
gesonde verskeidenheid is. Die N.G. Die regterblok. — (Foto ds. W. G. Habig.) 
Kerk voel egter dat die genoemde si- 
tuasie op sondige verskeurdheid dui. 
Hy doen 'n beroep op ons kerk se af- 
gevaardigdes om weer eens ernstig in 
die lig van Gods Woord na hierdie saak 
te kyk. regs agter in die deur 'n teenspreker probeer oortuig dat hy tog reg 

Daar is egter groot waardering vir 
die pragtige samewerking onder an- 
dere op die gebied van Bybelvertaling. 
Dit is die taak van ons twee kerke om 
binne Suid-Afrika saam te werk en vas 
te hou aan ,,die ewigheidsvisie” van 
die evangelieboodskap. lndien ons 
hierdie eskatologie uit die oog verloor, 
dan kom ons so maklik by die teologie Dit is vir ds. Beukes 'n voorreg om 
van die rewolusie uit. die groete van die N.G. Kerk aan hier- 
die kerkvergadering oor te bring; 'n 
Christelike groete; 'n broederlike groete; 
'n groete wat die seënwense van die 
N.G. Kerk inhou. 


Dr. P. J. T. Koekemoer bedank ds. 
Beukes vir sy groete, goeie wense en 
opmerkings. Gelukkig kom die drie 
kerke in dié sin nader aan mekaar dat 
al drie al meer-en-meer luisterende 
kerke word, luisterend.na die Woord 
van God voordat ons getuig. 





Ds. Joh. Dreyer is aan die woord terwyl prof. dr. C. H. Rautenbach 


was met 'n aangehaalde artikel uit die Nederlandse Geloofsbelydenis. 


] Blaai om 


(Voor doen prof. dr. P. $. Dreyer gou 
nog 'n bietjie huiswerk terwyl sy twee 
kollegas proff. Pont en Pelser 'n bietjie 


binne-pret het.) 





Die linkerblok. — (Foto ds. W. G. Habig.) 

DIE 58ste ALGEMENE KERKVERGADERING IN BEELD 


O] Vervolg van vorige bladsy 


Die nuutverkose Kommissie van die 
Algemene Kerkvergadering. Voor v.l.n.r.: 
ds. C. L. v.d. Berg, prof. F. J. v. Zyl 
(vise-voorsitter), prof. J. P. Oberholzer 
(voorsitter), ds. P. M. Smith (skriba), 
prof. B. J. Engelbrecht (vise-skriba), 
dr. P. J. T. Koekemoer. Agter v.l.n.r.: 
ouderlinge R. Cronje, D. P. J. v. Schalk- 
wyk, J. H. Lotz, M. Pretorius, prof. P. 
$S. Dreyer, prof. $. J. L. Gouws, J. C. 
Oelofse, prof. A. P. Grove en J. P. 
v.d. Berg. 


(Foto W. G. Habig) 


OS 
7 








Die Van Stadens bly nog die van wat die grootste getal predikante vir ons kerk gee. 
Op die foto by die Algemene Kerkvergadering geneem verskyn van links na regs 
di. G.C., D.J. PS. (Sr), PS. (Ur), JH. P.G., GJ. (Sr), en Ji. van Staden. 
Mnr. A. B. v. `N. Herbst die edministra- Afwesig: by die neem van die foto di. A.J. B.J. G.J. (Jr.), P.J. van Staden. 


teur van die kerk. Hy het saam met Dus 12 in totaal. 
die skriba ds. Smith die agenda versorg. (Foto: Die Beeld) 

Oordenking 





GOD 


1 Samuel 13:13: 


Jy het die gebod van die Here jou 
God wat jou beveel het, nie geken 
het. 


Ons besit nie onbeperkte mag, vry- 
heid en beweegruimte nie. In ons ge- 
sagsvoering oor ander is daar ook die 
duidelike lyne getrek van wat mag en 
wat nie mag nie. Ons is ondergeskik 
en gebonde aan die Woord, die gebod 
van God. Onder die gebod van God, 
binne die bane wat daar vir ons neer- 
gelê is het ons die vryheid om te heers, 
as ons heerskappy moet beoefen, en 
om te dien as ons daartoe geroep is. 





DS. C. G. BOTHA 





So was 'Saul koning deur die wil van 
God en was hy ondergeskik aan die 
gebod van God. In gehoorsaamheid aan 
Samuel die profeet van God het hy die 
reg gehad om gesag oor die volk uit te 
oefen. Solank as wat hy binne hierdie 
baan beweeg het, het dit met Saul goed 
gegaan, maar sodra hy buite dié grense 
begin beweeg het, het die teenspoed 
vir hom gewag. 


In die betrokke skrifgedeelte het 
Saul sy leërmag opgeroep, om teen die 
Filistyne te veg. Die leërs van die Fi- 
listyne was vir 'tsrael egter oorweldi- 
gend in getal, en ons lees dat die volk 
in die ,,noute gedruk” was; sodat hulle 





gaan wegkruip het in die spelonke, en 
doringbosse, in die rotse, grotte en 
kuile. Elke moontlike skuilplek was dus 
betrek gewees. 

Met hierdie vreesbevange leër trek 
Saul op om na die sukses van Jonathan 
in Geba die Filistynse juk af te werp. 

Voor daar egter tot die slag oorge- 
gaan word, moet daar eers aan God 
geoffer word. 'n Brandoffer en 'n dank- 
offer moet dit wees en dit was die taak 
van Samuel die profeet. Vir sewe dae 
het Saul op Samuel gewag en rondom 
hom was sy leërmag besig om, gede- 
monaliseerd, te dros. 

Hierdie wag is bewys en openbaring 
van vertroue en geloof — om ten spyte 
van dit wat besig is om te gebeur, ten 
spyte van twyfel en vrees geduldig te 
wag, op die uur, die oomblik wat be- 
paal is vir die offer. 

Toe die uur aanbreek en Samuel nie 
opdaag nie kon Saul dit nie langer ver- 
duur nie. Hy neem sake nou in eie 
hande en berei self die offer voor — 
om self die funksie van die profeet te 
vervul. 

Toe Samuel opdaag was die beskul- 
diging nie, dat Saul die gebod van die 
profeet oortree het nie, maar dat hy die 
gebod van God oortree het. 

Saul het buite sy baan uit beweeg. 
Hy het sy magte oorskrei. Die dinge 
wat besig was om rondom hom te ge- 
beur, sy leër wat gedros het, het sy 
vertroue in God laat swig. Tye van pa- 





SE PROFEET 


niek bring twyfel en dan vergeet ons 
dat God se (Gebod ook 'n belofte in- 
hou. God is die getroue — ,,dit wat Hy 
beveel word ook op sy tyd bewaarheid 
as daar geloof en vertroue is. 


Jy het die gebod van God oortreel 
Jy mens wil nie op die Here, en op sy 
tyd wag nie. Jy kan en mag nie die 
werk van God en die van sy profeet in 
jou hande neem nie. Jy is nie daartoe 
in staat nie. Jy is sondaar en skulde- 
naar. 


God se profeet en priester moet die 
offer bring. God se profeet en priester 
het dan ook die volmaakte, die finale, 
die verlossende en bevrydende offer 
gebring. 

Jesus Christus — (Golgotha en die 
kruis — is die teken van dié offer wat 
beteken dat die vyandsmag verbreek 
is en dat ons in geloofsvertroue en ge- 
loofsmoed staande kan bly en in Gods- 
krag die sonde dag na dag kan oorwin 
— ja dat ons steeds op die Here moet 
wag. 

Ons besit nog steeds beperkte mag, 
ons het nog steeds Godswoord, Gods- 
wet as voorskrif en belofte. Ons het 
nog ons baan waarin ons moet beweeg, 
maar oorgegee aan 'God aan sy Wil en 
Woord gaan ons as oorwinnaars voort. 


Amen. 


Op die foto links verskyn mevv. H. 
Prinsloo en 'C. J. Muller wat 'n on- 
misbare taak verrig het voor, tydens 
en na die vergadering. Dink aan al die 
tikwerk, leeswerk en nog baie ander 
wat 'n sekretaresse moet doen. 





Onplaasbaar 


Die redaksie bring vriendelik 
onder die aandag van medewer- 
kers dat artikels vir plasing dub- 


belgespasiëerd op een kant van 
die papier getik moet wees an- 
ders bly dit in die slag soos: 
,Beloofde Land. Ons Toer deur 
Israel”. 

Die 
Laaste 


d) 


GEEN SENSASIE 


Voordat oor die eskatologie (die 
woord is 'n aanduiding vir wat die 
Bybel leer oor die toekoms, oor die 
laaste dinge) geskryf kan word, moet 
eers 'n paar inleidende opmerkings 
gemaak word, oor wat die eskatologie 
is, en wat dit nie is nie. Dit is nie `n 
ontleding van die toenemende b6os- 
heid van die mens nie. Dit gaan ook nie 
net om die tekens van die tye en die 
verskyning van die antichris nie. Dit is 
geen sensasie nie. In die prediking van 
die laaste dinge gaan dit om die doel 
en voleinding van. God se geskiedenis 
met die wêreld. 


GEEN TYDMODE 


Dit is ook nié 'n tydmode nie. Daar 
moet nie, net in ,,donker tye” oor die 
wéderkoms van (Christus of die ver- 
skyning van die antichris gepreek word 
nie. Dit behoort voortdurend in die 
prediking 'van die kerk aandag te kry. 
Die prediking van die laa$te dinge is 
nie 'n simptoom van oordrewe opti- 
misme of `oordrewe pessimisme nie. 
Die kêrk aap in sy prediking nie 'n tyd- 
mode na nie, en ken daarom nie hierdie 
uiterstes nie. Die kerk preek ook nie 
oor die toëkoms net uit reaksie teen 
die oordrywing van die dinge by die 
sektes, of hulle verwyt dat die kerk dit 
verwaarloos nie. ln tye van voorspoed, 
as die lewe in volle bloei staan, maan 
die kerk steeds aan die einde. In 
donker tye, as onderdang dreig, troos 
die kerk met die weerkoms van Jesus 
Christus. 


VRA NEDERIGHEID 


Die man wat hom aan die prediking 
van dis jaaste dinge waag, moet oppas 
om nie in hoogmoed te verval nie. Ver- 
al mier word diepe nederigheid gevra. 
Weë die prediker wat maak of hy al 
die geheime van God ken. God self 
wye die einde aan. Ons ken nie die 
dag en uur -nie. Ook die heerlikheid van 
God wat dan geopenbaar sal word, ken 
ons nie, Ditis dwaas vir enige mens 
om te maak, of hy daarvan 'n voor- 
stelling het. By die sektes word dikwels 
antwoorde ap vrae gegee, net omdat 
dit die belangstelling prikkel, of die 
nuuskierigheid bevredig. Daarmee 
meen hulle om te reageer op die koel 
houding wat aie kerk na hulle mening 
oor hiërdie sake inneem. Hulle verval 

Dinge 


egter in die dwaling om antwoorde te 
gee wat nie gegee mag word nie, omdat 
die Bybel dit nie vir ons gee nie. 


BALANS IS NODIG 


Die balans wat die Bybel ons “lêer 
moet baie duidelik bewaar word as' Oor 
die toekomstige dinge gepraat word. 
Die klem moét nie so eensydig op die 
vervulling gelê word, asof die ewige 
heerlikheid al klaar aangebreek het nie. 


DR. D. J. C. VAN WYK 





Dit is, tipiese sektariese dwaling: by 
die nood van die mens in die huidiae 
lewe word verbygesien Die las van on- 
vrugbaarheid en verganklikheid wat 
deel is van die aardse lewe, wil nie 
meer gedra word nie. Dan versmelt die 
Christelike geloof baie gou in 'n vae 
verlange na. 'n ander lewe in die hier- 
namaals, of 'n soete heerlikheid waar- 
van 'n mens slegs droom. Dar word 
die Christen 'n mens wat somber en 
swartgallig onder sy geslag verkeer. 


Dit is nie waar dat alles in die Rvbel 
ons geloot cp die toekoms rig nie. Die 
sentrale gedagte in die Christelike ge- 
loof is nie om te sit en wag vir die dag 
van die Here nie. Paulus het die weder- 
koms van Christus baie sterk verwag. 
Maar dit het hom nie onaktief en on- 
realisties laat wora nie. Inteendeel. hy 
het geen verposing geken nie. 


Die verwagting van Christus se we- 
derkoms is 'n aspek van die Bybelse 
verkondiging. Hoofsaak bly egter die 
openbaring van wat God reeds in Jesus 
Christus gegee het: die vergewing van 
sonde en die gawes van die Heilige 
Gees. Daaruit vloei die verwagting .van 
heerlike dinge in die toekoms voort. 
Omdat Christus alles volbring het wat 
nodig was vir die mens se bevryding, 
het ons versekering vir die toekoms. 


1. Die Toekoms: Hoop of wanhoop? 


Om mee te begin, 'n enkele woord 
uit Paulus se prediking: hoop. Dit is 
nie `n onderwerp wat normaalweg in 
boeke oor die eskatologie (die leer oor 
die laasté dinae baie" aandag ' kry nie. 
Dit word gewoertik nit raakgesien dat 
Paulus met hierme woord, die toekoms 
benader nie. Aies wat Paulus, ongeag 
die mees ontmoedigenae omstandig- 
hede, van die toekoms verwag het, en 
daaroor gesê het, kan so saamgevat 


word: hierdie man het hoop vir die 
toekoms. 


Oor sy hoop het Paulus voor Agrippa 
tereggestaan. Hy maak daaroor kort en 
kragtige uitsprake. Christus is ons 
hoop. Dié hoop is vas. Dit sal nie te- 
leurstel nie. Hy hoop nie op iets wat 
die mens kan bied aan beveiliging of 
beskerming nie. Hy hoop op God en 
sy beloftes. Te midde van skreeuende 
onreg, hoop hy op God se reg wat sal 
geskied. Die reg het hy leer ken uit 
Christus se kruisdocd en opstanding. 
Hy weet dit sal openbaar word by 
Christus sê' wederkoms. Want Christus 
het uit `n toestand “van totale'hope- 
loosheid““alles nuut gemaak. Dan, by 


sy weerkoms, sal baie van die be- 


doeling van God met die lewe; en die 
betekenis daarvan, wat nou nog ver- 
borge is, onthul word. Dit gee Paulus 
krag om verdrukking te verdra. Ver- 
drukking is nie sonder rede nie. Dit 
toets en vorm die hoop deur verskrik- 
kinge heen. 


Om, te verduidelik wat hoop is, ver- 
wys Paulus in Rom. 4:18 na Abraham. 
Wat Abraham sien, is sy onvrugbaar- 
heid en ouderdom. Wat Abraham ver- 
wag, is die vervulling van God se 
beloftes: 'n groot nageslag. Hoop laat 
'n mens, soos vir Abraham, onder 'n 
ope hemel leef. Die gelowige hoop 
hom deur die lewe heen aan die hand 
van God se beloftes. Dit is hoop: jy 
sien nie, jy besit nie, staan met leë 
hande en opkyk na God toe. En dit is 
die teenoorgestelde van hoop: jy ver- 
wag hiks meër mie, jy is selfvoldaan 
en onafhanklik, jy het alles as teens- 
woordige besit. Dit is hoop: as die 
wêreld en alle omstandighede vir jou 
skreeu ,,nee!” en jy antwoord nog: 
,ja'"". Hoop beteken om geduldig, te 
wag, in onwrikbare. vertroue: op Jesus 
Christus. Waar alle menslike hoop ge- 
sterf het, kom die hoop wat God gee 
in werking; waar geen hulp of hoop 
meer gesien word nie, waar jy niks 
anders meer as basis het nie as net 
die Woord van God alleen; waar jy uit 
die sfeer van menslike onmoontlikheid 
uit beweeg, in die sfeer van goddelike 
moontlikheid in. Daar leef 'n mens in 
hoop. Paulus hoop op die ewige lewe, 
want God wat nie onwaarheid kan praat 
nie, beloof dit. Net mense wat onkun- 
dig is oor die lot van die ontslapenes, 
treur asof hulle geen hoop het nie. 


Krag en weerbaarheid 

Die hoop op die saligheid is, soos 
die helm is vir die hoof, 'n skerm teen 
moedeloosheid en wanhoop. Dit be- 
skerm 'n mens. Dis 'n bolwerk teen 
verlamming en demoralisering. Die, 
hoop werk iets in elke mens wat daarin 
leef. Dit bring in jou lewe iets manliks. 

Wanhoop en moedeloosheid maak 
mense en volke weerloos, sonder 
weerstand. Daarom hou mismoedig- 
heid en vertwyfeling so groot gevaar 
in. Dit lei tot ontrouheid aan die Heer. 
In sulke tye word die mag van mislei- 
ding groot. 

Daarteenoor stel Paulus op kragtige 
wyse die hoop wat die gelowige op 
die toekoms het. Wat daar ookal in 
die toekoms mag wag in die vorm van 
bedreiging, hy 'het volop hoop. Die 
hoop is vrug van Christus se liefde en 
genade. Dit is die geheim van krag in 
die lewe van die gemeente op die 
aarde. 'Daarom: laat julle nie weglei 
van die hoop van die evangelie niel 
Volhard daarin! Wees oorvloedig in 
hoop! Roem in julle hoopl Ywer om 
die hoop welversekerde besit te maak! 
Hou die belydenis van die hoop vas! 
Die hoop laat leef. Dit bring vrymoe- 
digheid vir die toekoms. En wie so 
leef in hoop, kan nie deur eie lamheid 
terselfdertyd meewerk aan die onder- 
grawing van die hoop nie. 


Verantwoording 


Van hierdie hoop moet die gemeente 
bereid wees om altyd en aan elke 
mens rekenskap te gee (1 Petrus 3:15). 
Daarvan moet verantwoording gedoen 
word; nie op apologetiese, verskonende 
wyse nie, maar as kragtige protes 
teen neerslagtigheid en angs. Die ge- 
meente leef in 'n gevalle wêreld, waar 
dit al moeiliker word om te leef, maar 
waar nogtans die verantwoordelikheid 
lê. Omdat die kerk Christus verwag, 
weet en bely die kerk dat dit op die 
manier wat die mense wil, nie kan gaan 
nie. Dit het noodwendig by die ge- 
lowige 'n proteshouding tot gevolg; 
'n proteshouding wat, hoewel dit po- 
sitief bedoel word, vir die wêreld nega- 
tief lyk. In felle konfrontasie met die 
magte wat 'n siek wêreld in sy wurg- 
greep het, moet die kerk met verheu- 
ging 'n teken van hoon wees. Die 


gelowige mens weet tog immers van 
die harmonie wat God uit die chaos 
van hierdie wilde dreiging gaan skep. 


1976 en verder? 

Die jaar 1976 het met somber klanke 
begin. En dit is nie meer uit te maak 
of die jaar 2000 nog vir baie mense 
fassinerend is, en of die gedagte daar- 
aan nog net 'n verskrikking is nie. Baie 
het reeds ten prooi geval aan vrees en 
wanhoop oor die toekoms. En as alle 
toekomsverwagting vir die mens onge- 
loofwaardig geword het, word dit soos 
dit tans die geval is: elke mens gee 
aan die lewe nog net die sin wat hyself 
kan. Maar dan beteken dit juis nou vir 
die kerk die geleentheid om verant- 
woording te doen van die hoop wat in 
hom leef. Die mens word op ontnug- 
terende wyse al sterker gekonfronteer 
met die magte van verwarring en uit- 
wissing wat op hom aanrol. In konflik 
met die magte van ons tyd, sal aan die 
hoop wat die gelowige openbaar, ge- 
sien word of hy dit seker en sinvol 
leer ken het daar is, deur Jesus 
Christus, vir die sondaar gesterf voor 
God. Daarom vrees ons nie, maar hoop 
ons. Daar is vir die geloof iets groter 
as om self net vreeslik besig en aktief 
te wees. Dit is die vermoë om bo alle 
menslike aktiwiteit uit te kyk, en bly 
te wees oor wat God gaan doen. Die 
volke weet nog nie dat alle mag aan 
Christus gegee is nie. Op die ,,sigbaar 
word” daarvan wag en hoop ons. In- 
tussan weet ons dat alle mag wat 'n 
ander heerskappy wil oprig as die van 
Christus, gedoem is. Ons weet ook dat 
dit na alles God se geduld met die 
wêreld is, wat oorsaak is daarvan dat 
ons nog steeds in hierdie druk en 
hierdie spanning verkeer. Maar in 
Christus is alle beloftes van God ja 
en amen. Daarom proe ons, selfs in 
verdrukking, reeds die lewe van God, 
en dors na die voltooiing daarvan. Ons 
verwag die doksa, die prag van God. 

(Wocd vervolg) 





'n Ou Potchefstroomse gehruik kry navolging 


Ongeveer 20 jaar gelede het die Potchefstroomse kerkraad 'n voorstel aanvaar, 
dat voortaan met die doopbediening nie net die voorname van die dopeling genoem 
moet word nie, maar ook die van. Die argument was: eerstens dat die van beter 
as die voorname die. verbondsgedagte handhaaf, die verbond wat ons Verbondsgod 
oprig met vader en kind in hulle geslagte. En tweedens dat die neiging toeneem 
onder ons volk om nie meer die familiename aan die kinders te gee nie, maar 
allerhande vreemde, luukse en verbeeldingryke name, wat êrens in 'n koerant of 


tydskrif gekry is. 


Hierdie bestuit het gou in die een Hervormde gemeente na die ander ingang 
gevind. Ons weet net van een geval waar daar reperkussies was. 'n Konsulent het 
daar opgetree en sonder om die kerkraad vooraf te raadpleeg of hulle dit goedvind 
as hy met die doopbediening ook die vanne van die dopelinge gebruik, het hy dit 
gedoen. 'n Ou broeder in die konsistorie na die diens het sy ontevredenheid 
uitgespreek oor die ,nuwigheid' in die kerk. d HY t 

Volgens persberigte het die Gereformeerde Partikuliera Sinode van Kaapland 
en Suidwes-Afrika in sy jongste sitting ook so besluit en wat opvallend is in die 
berig is dat die besluit om dieselfde redes geneem is as wat die Potchefstroomse 


gemeente indertyd daarvoor aangevoer het. 


Joh. Dreyer 


Die Bybelgenootskap 
van $.A. staan ho aan 
die lys 


Op 7 Maart 1976 was die Bybelge- 
nootskap-beweging 172 jaar oud. Vanaf 
'n beskeie begin in 1804 toe die Britse 
en Buitelandse Bybelgenootskap begin 
het met 'n program van Bybelvertaling, 
produksie en distribusie, het hierdie 
beweging gegroei sodat dit tans die 
kerke in meer as 160 lande dien deur 
57 nasionale Bybelgenootskappe en 37 
nasionale kantore. 109 jaar gelede was 
volledige Bybelvertalings in 72. .talle 
beskikbaar. Vandag is die volledige 
Bybel in 261 tale beskikbaar, die Nuwe 
Testament in 384 en nog ander Skrif- 
gedeeltes in 932 tale, volgens die Wê- 
reldbond van Bybelgenootskappe se 
vertalingsverslag. In totaal is die Bybel 
en/of gedeeltes daarvan in 1577 tale 
beskikbaar. 

Die Suid-Afrikaanse Hulp-Bybelge- 
nootskap is in 1820 gestig, die tweede 
tak van die Britse en Buitelandse Bybel- 
genootskap op hierdie vasteland (die 
eerste was in Sierra Leone). Vandag 
is hierdie spruit bekend as die Bybel- 
genootskap van Suid-Afrika wat nie 
net die grootste Bybelverspreider in 
Afrika is nie, maar in 1975 die grootste 
verspreider van volledige Bybels in die 
wêreld geword het. 


In 1975 het die Bybelgenootskap van 
Suid-Afrika Bybels in 66 tale versprei, 
Nuwe Testamente in 78 tale en Skrif- 
gedeeltes in 56 tale. Tale waarin die 
Skrifgedeeltes versprei is, sluit in 
Japanees, Russies, Serbies, Sjinees, 
Slovaaks, Telegu en Bulgaars. 


ba EE ee ER EP va 


in die dalende lyn 


Volgens die weduwee van wyle pro- 
fessor van Ruler is die getal predi- 
kantstandpiase in die Hervormde Kerk 
in Nederland in die dalende lyn dit wil 
sê daar is al meer gemeentes wat nie 
meer in staat is om as gevolg van die 
stygende koste deur die inflasie ver- 
oorsaak 'n predikant te beroep nie. In 
1974 was daar 2 127 predikantsplase 
waarvan 1814 vir gewone gemeente- 
like, 67 vir besondere en 244 vir 
buitengewone werksaarnhede soos 
studente-, hospitaal-, vloot- en mili- 
têreleraars was. Vergeleke met 1970 
beteken dit al 'n agteruitgang van 126 
predikantstandplase. Oor die tydperk 
van vyf jaar word die dalende getal 
bereken op 150, dit wil sê ongeveer 
30 minder per jaar. 

DIE BLYE BOODSKAP: TEKS OF UITLEG? 


Ek sou my graag sonder voorbehoud wou verheug oor die nuwe Bybelvertaling 
in Afrikaans. Insae in Die Blye Boodskap het egter my vreugde gedemp. Met 'n 
span teoloë as vertalers, wie se kennis van Hebreeus en Grieks seker deur niemand 
in twyfel getrek sal word nie en met die oudste en Ibeste manuskripte van die 
Ou sowel as die Nuwe Testament tot hulle beskikking, soos ook blyk uit die voor- 
woord, het ek gehoop dat foute of minder goeie vertalings gekorrigeer sou word 
en ons 'n vertaling sou kry wat die geinspireerde Woord van God so suiwer en 
noukeurig as moontlik sou weergee in gangbare Afrikaans, sodat die kerk 'n 
suiwere replika in Afrikaans sou besit van wat geskrywe staan in die Bybel, sodat 
die gelowige met gerustheid hom kan beroep op sy Afrikaanse Bybel en kan sê: 
,Daar staan geskrywe” en ,,die Skrif kan nie gebreek word nie”. Nou blyk dit 
egter dat die huidige vertalers hulle nie hou aan die presiese woorde van die 
geinspireerde grondteks nie maar wat 'hulle verstaan as die bedoeling van die 
grondteks as nuwe vertaling aanbied. Dus nie streng die teks self nie maar die 
uitleg daarvan. Die gevolg is dat ons 'n m.i. ongeoorloofde vrye vertaling kry 
waarby die uitleg van die vertalers aan die teks self gelykgestel. word. Om hierdie 
rede het, volgens die pers, een van die verteenwoordigers van 'n susterkerk hom 
onttrek van die vertalingskommissie. 


My eerste kennismaking met die nuwe vertaling was oor die radio toe by 
geleentheid van 'n plegtige oorhandiging voorgelees is uit Mat. 5. Wat was ek 
verbaas om te hoor dat die sagmoediges ,,gelukkig” is ,,want hulle sal die beloofde 
land ontvang”. Daar is in die Bybel net van een beloofde land sprake en dit is 
Palestina wat uitsluitlik aan die volk Israel beloof word. Maar wat dan van die 
sagmoediges uit die nasies wat in die teenwoordige wêreld veelal deur die mag- 
hebbers en geweldenaars vertrap word? Ek laat my nie vertel dat Jesus hulle nie 
almal in gedagte gehad het toe hy hierdie belofte uitgespreek het 'nie. Die 
woordjie ,,beloofde” kom in die grondteks nie voor nie, maar is bygevoeg deur 
die vertalers. Die Griekse woord,,gy” kan nou wel met land vertaal word, maar 
ewegoed met aarde, soos al die vertalings wat ek nog nagesien het dit dan ook 
vertaal. Die 1933 vertaling lees dan ook: ,,Salig is die sagmoediges want hulle sal 
die aarde beërwe”. Ook nie ,,ontvang'” nie, maar beërwe, soos in die Grieks staan. 
Die kinders van God is tog erfgename van God. Die 'Griekse woord vir erf of 
beërwe kom sestien keer voor in die Nuwe Testament en word ook deurgaans 
so vertaal in ons bestaande Afrikaanse Bybel. 


My tweede kennismaking was weer oor die radio, toe ek Psalm 2 hoor 
voorlees. Weer was ek verbaas, toe ek moes hoor dat God aan die Messias sê: 
,Jy is my seun, vandag het Ek jou Vader geword”! Wat kan dit anders beteken 
in die ore van “n Afrikaner, as dat die Christus 'n aangenome seun van Gdd 'is, of 
anders dat God nie van ewigheid af sy Vader was nie. Dit kon tog nooit die 
bedoeling van die Messias gewees het toe Hy deur die psalmis gespreek het nie. 
Dit kon ook waarlik nie die bedoeling-van die vertalers gewees het nie. Waarom 
nie maar die woord ,,gegenereer” gebruik soos in die bestaande vertaling. nie, wat, 
al word die woord nie in die alledaagse profane taal gebruik nie, tog 'n suiwer 
vertaling is van die Hebreeuse woord en skriftuurlik-dogmaties die enigste korrekte. 
Sulke woorde, wat nie baie is nie, kan by wyse van kanttekeninge in die Bybel vir 
die gewone leser verduidelik word, soos gedoen is deur die Statenvertalers en in 
die bestaande Bybel met verklarende aantekeninge. Origens is daar die talle 
kommentare om die Bybelteks vir ons uit te lê. Sulke verklaarders verskil soms 
onder mekaar oor die eksegese van 'n teks, maar nie een van hulle se verklaring 
of uitleg word as 't ware gekanoniseer deur dit as vertaling aan te bied nie. 


Toe leen ek 'n eksemplaar van Die Blye Boodskap en begin lees by Psalm 23. 
Hier weer word herhaaldelik die geinspireerde en ryke beeldspraak vervang met 
ander beeldspraak of met 'n ander omskrywing van die teks in die eie woorde van 
die vertalers. As voorbeeld neem ek .ers 4. In die Hebreeuse teks word gespreek 
van 'n dal van doodskaduwee, soos ook in die 1933 vertaling. Hierdie woorde was 
steeds tot grote vertroosting vir die Christensoldaat in die oorlog, of vir die 
gelowige. wanneer hy deur doodsgevaar bedreig word of wanneer hy voel dat sy 
sterwensuur nader, Maar nou mêet ons lees van ,donker dieptes”, wat kan sien 
op allerlei moeflikhede in`hierdie lewe. As Dawid'van donker dieptes wau spreek 
sou hy sodanige woofde gebruik het. Verder word ,,Hy: verkwik my:siel”: ,,Hy gee 
my nuwe krag”. Waarom die' verandering? ,,Rus” in vers | word ,,vrede”. Die twee 
woorde is nie identies in. betekenis nie, en slegs een kan die oorspronklike getrou 
weergee. Die gelowige het vrede by God maar kan vermoeid wees van die lewens- 
EE en dan lei die Herder hom na die water swaar rus is en sy siel weer verkwik 
word. 


Toe lees ek Psalm 14. In vers 1 staan daar letterlik in die Hebreeus soos vertaal 
in alle vertalings tot my beskikking: ,,Die dwaas sê in sy hart daar is geen, God 
nie.” Die dwaas is in die Bybel nie maar net 'n dom mens nie, maar 'n slegte 
mens. En omdat hy slegte, afskuwelike dade doen of wil doen, sê hy by homself, 
m.a.w. maak hy homself wys dat daar geen God is nie. Die woorde van die 
Hebreeuse teks en die vertaling. soos hierbo is duidelik en hoëf Waarlik nle verander 
te word, om verstaanbaar te weës nie. Maar nou staan daar in die nuwe vertaling: 
,Dit is 'n dwaas wat dink daar is geen 'God nie.” Waarom die verandering? Die 

DIE PSALM EN 
GESANGBOEK 


In ons vorige vier artikels het ons 
die ontstaan en voortgang van “lie 
Psalm- en Gesangboek in die refo-ma- 
toriese kerk vir ons lesers probeer 
skets. Ons het begin by die Geneefse 
Salter van Beza en Calvyn. Ons het 
die aandag gevestig op Petrus Datheen 
en andere, die manne van die Psalm- 
boek in die dae na die Kerkhervorming. 





JOH. DREYER 





Vandaar het ons gekom by die Psalm- 
en Gesangboek wat in Nederland gedu- 
rende 1773 in die Hervormde Kerk in 
gebruik geneem is en wat in Suid- 
Afrika in die Hervormde Kerk in die 
Kaap Kolonie in 1815 in gebruik ge- 
neem is. Toe het ons stilgestaan by 
die kerkskeuring onder leiding van 
ds. Postma hoofsaaklik as gevolg van 
die gebruik van die gesange in die 
eredienste. En laastelik is gewys op 
die standpunt van ds. Van der Hoff ten 
opsigte van die gesange en van die 
deurbraak wat in Nederland gekom het 
waar die Gereformeerde Kerken nou 
saam met die Hervormde Kerk 'n nuwe 
en vergrote Gesangboek uitgee. 


Hierdie laaste artikel is om een en 
ander mee te deel van die eerste 
Psalm- en Gesangboek in Afrikaans. 
Die Psalmboek is in 1936 en die Ge- 
sangboek in 1943 in gebruik geneem. 


Die Psalmboek is die werk van die 
begenadigde dr. J. D. du Toit (Totius) 
wat deur die Breë Revisiekommissie, 
saamgestel uit verteenwoordigers van 
die drie Afrikaanssprekende kerke, reël 
vir reël nagegaan, hier en daar ge- 
amendeer, soms selfs met ,,ingrypende 
wysigings”, na 'n paar jaar goedge- 
keur is. Alleen van twee psalms het 
daar sulke goeie ekstra berymings ge- 
kom, dat hulle as duplikate ook opge- 
neem is naamlik Psalm 23 uit die pen 
van dr. G. B. A. Gerdener en Psalm 130 
van ds. J. J. Kuhn. 


Virdie letterkundige keurig het ons. 
die hulp van prof.. E. C. Fienaar (Ned. 
Geref.) van Stellenbosch,” , prof. .G, 
Dekker (Geref.) van Potchefstroom en 
prof. Abel J. Coetzee (Hervormd) van 
Johannesburg. gehad. 


Die kerklike revisiekommissie het 
bestaan uit ds. P. B. Ackermann as 
voorsitter, ds. P. H. van Huyssteen as 
sekretaris en ds. R. J. B. Veenstra, al 
drie van die Nederduitse Gereformeerde 
Kerk, ds. J. V. Coetzee namens die 
Gereformeerde Kerk, en ondergete- 
kende as verteenwoordiger namens die 
Nederduitsch Hervormde Kerk. Die vér- 

gaderings is op Bloemfontein, Potchef- 
stroom en op Pretoria gehou. Die taak 
was nie maklik nie. Die sittings was 
lang ure, smêrens nege uur tot 10.30 
nm. met onderbrekings vir etes en- 
sovoorts en het gewoonlik 'n maand 
geduur. Na sewe jaar was die taak 
afgehandel. Dit het so lank geneem 
omdat niemand voltyds sy aandag aan 
die revisiewerk kon gee nie. Dit moes 
maar hoofsaaklik tuis tussen al die 
ander take afgehandel word. Die ge- 
samentlike sitting was dan net om die 
resultate waartoe die lede tuis gekom 
het, met mekaar te vergelyk en so tot 
'n eindbeslissing te kom. 


Die Gesangberyming 


'Nadat die psalmberyming voltooi is, 
het die gesange aan die beurt gekom. 
Die gesange in Afrikaans is 'n oorset- 
ting uit die gesangboek in Nederlands 
wat vantevore in ons gesangsingende 
kerke in Suid-Afrika in gebruik was, 
sowel as vertalings uit die Nederlandse 
vervolgbundel wat in gebruik was by 
die Nederlandse Hervormde Kerk en 
dan ook 'n paar van die ,,Eenige Ge- 
Zangen” wat in die Nederlandse ge- 
sangboeke agter die psalms voorkom. 
Verder is ook agt oorspronklike bery- 
mings, die digwerk van prof. E. C. 
Pienaar, eerw. Hartwig, prof. D. F. 
Malherbe en ds. P. H. van Huysteen 
opgeneem. 

Die gesange wat in Afrikaans oor- 
gesit is, is die werk van prof. Gerdener, 
di. P. D. Ackerman, P. H. van Huys- 
teen, eerw. Hartwig en die professore 
E. C. Pienaar, A. van Selms en D. F. 
Malherbe. 

Die gesange in die Nederlandse bun- 
del is nie almal in Afrikaans oorgesit 
nie en van sommige gesange is enkele 
verse weggelaat as gevolg van dogma- 
tiese en/of literêre gebreke. 

Gedurende 1929 het ons kerk tot die 
werk toegetree, eers ek alleen. Later 
het wyle ds. T. F. J. Dreyer en nog later 
ook die professore B. Gemser en/of A. 
van Selms bygekom. 

As literêre adviseurs het veral prof. 
E. C. Pienaar groot dienste bewys. 
Hierdie gesamentlike vergaderings het 
dan hier en dan daar plaasgevind, ge- 
woonlik in vakansietyd wanneer die 
lede hulle vakansies daarvoor moes 
opoffer. Sittings is op Bloemfontein, 
Oos-Londen en laastelik op Gordons- 
baai aan die Kaapse kus gehou. 

Op die laaste vergadering was daar 
nogal groot verskil oor die wenslikheid 
om liedere uit die Halleluja boek oor 
te neem. Uiteindelik is net een met 
belangrike wysiging opgeneem. 

En nou 33 jaar nadie ingebruik neem 
van hierdie - eerste gesangboek in 
Afrikaans, verwag ons hierdie jaar of 
kort daarna 'n nuwe, vergrote, gesui- 
werde gesangboek. Alle mensewerk is 
onvolmaak, so ook die teenswoordige 


gesangboek en daarby kom dat ons 
taal, soos elke lewende taal, groei en 
dus aan verandering onderworpe is. 


veral vir ons ouerige lidmate moeilik 
val, maar met verloop van tyd sal ons 
met die nuwe boek ons God die lof al 
Daarom word dit deur die twee same- singende kan toebring wat Hom alleen 
werkende kerke nodig geag om te her- toekom. 

sien en aan te vul. Die oorgang sal ) 


DIÉ BLYE BOODSKAP 

dwaas dink nie werklik dat daar geen God is nie, hy is besig om homself te bedrieg. 


Eindelik het ek nog in Matteus 3 begin lees. Johannes die Doper het begin 
preek: ,,Bekeer julle, want die koninkryk van die hemel het naby gekom.” Hy het 
die komende oordeel, die openbaring van die toorn van 'God oor die sondes 
aangekondig, maar die wat hulle sondes bely 'het, gedoop met die doop van 
bekering tot vergifnis van sondes. So kon die boetvaardige sondaars ontvlug aan 
die komende toorn. Tot sy verbasing sien Johannes dat ook baie van die Fariseërs 
en Sadduseërs kom om deur hom gedoop te word. Hulle wil dus ook deur sonde- 
belydenis en die doop tot vergifnis aan die toorn ontvlug. Nou vra Johannes in 
sy verwondering aan daardie addergeslag ,,Wie 'het julle aangewys (d.w.s. ge- 
adviseer of gewaarsku) om te vlug vir die toorn wat aan kom is?” So staan dit 
letterlik in die Grieks en so verklaar ook alle kommentare tot my beskikking dit. 
Maar nou staan daar in die nuwe vertaling dat Johannes vra: ,MWie het julle wys- 
gemaak dat julle die dreigende toorn kan ontvlug?” Asof daar vir hulle geen 
ontvlugting moontlik was nie. Dan staan daar verder in die Grieks: ,,Dra dan vrugte 
wat by die bekering pas”, of soos die Statenvertaling dit stel: ,,Brengt dan 
vruchten voort der bekering waardig.” 'M.a.w., terwyl hulle dan hulle sondes bely 
en gedoop word om sodoende die toorn te ontvlug, ,,dra dan vrugte...” Maar 
nou lees die nuwe vertaling: ,MWie het julle wysgemaak dat julle die dreigende 
tocrn kan ontvlug? Dra liewer vrugte...” Ook hier het ons 'n verandering van die 
woorde van die 'Griekse teks waardeur iets totaal anders gesê word as wat 
geskrywe staan. Ek vra weer: Het ons hier 'n vertaling van die teks of is dit uitleg? 
En dan 'n uitleg wat aanvegbaar is omdat dit nie ooreenstem met die presiese 
woorde van die grondteks nie. 


Ek kon nog meer skryf oor die vertaling van die hier aangehaalde skrifgedeeltes, 
maar dan word die artikel te lank, en ek meen dat ek genoeg geskryf het om aan 
te toon waarom my vreugde gedemp is en ek ernstige besware het teen die metode 
van skrifvertaling wat die kommissie volg. Ek skryf nie om afbrekende kritiek uit 
te oefen op die vertalingskommissie nie, maar ek bid dat hulle weer sal besin en 
dat hulle genade sal ontvang om vir die kerk 'n vertaling te gee wat 'n getroue 
weegawe is van die geinspireerde Woord van God. 


(Ds.) J. J. Engelbrecht Snr. 


DIE GEDURIGE KOLLEKTES 


Een van 'n klompie gelowiges wat met mekaar gesels het, het skielik ontevrede 
beweer: ,,Daar word in die laaste tyd gedurig gekollekteer. Viveër was dit nie so 
nie.” 

,Ja'” het 'n ouerige man gesê, ,,Vroeër was dit nie So nie. Ek het net 
nou deur die begraafplaas gestap; daar was die dooies. In ryevhet hulle daar gelê, 
een graf langs die ander. Hierdie skare van dooies het my nie.gehinder nie. Nie 
een van hulle het gebedel nie. Die dooies vra nie meer iets nie. Toe stap ek verder 
deur die dorp. Daar by 'n klein huisie het 'n moeder net met 'n mandjie vol eetgoed 
tuis gekom. Watter gejuig van die kinders was daar! Moeder, kan ons nou eet? 
Moeder, gee my asseblief 'n stukkie 'brood !Vir my ook! En vir myl So het dit 
deurmekaar geklink,. en 'n babatjie kruip op hande en voete nader en strek sy 
handjie smekend na mamma uit — 

Daar was eens 'n tyd van droë ongelowigheid. Toe was daar geen kollektes 
nie, en in die gemeentes was daar geen lewe nie. Daar was geestelike gebrek en 
liefde wat dit kon sien en kon 'help, het makeer. Nou het dit anders geword, en 
ons het een kollekte na die ander. Is dit 'n slegte teken? Nee, maar die teenoor — 
gestelde is waar. Die Here het sy asem oor die doodsbeendere geblaas en lewe in 
hulle gebring, en met die lewe ook 'n gevoel vir die duisende behoeftes van die 
kerk en sending. 'Nou word daar van alle kante gevra. U moet dus nie oor die 
gedurige kollektes skel nie. Die honger kinders vra 'hul moeder om brood. Sien, 
daar is lewe, daar is honger en daar is dors, en dit het die Here laat kom. Om die 
rede 'behoort ons Hom op ons knieë daarvoor te dank dat daar nou so baie 
kollektes is.” 

Daar is maar min mense wat aan die kollektes dink soos die ouerige man, en 
tog, is dit 'n akkurate en regte waarneming wat hy soos bovermeld, gemaak het. 
Dit moet ons sterk maak, om in die gebed om ons behoeftes nie moeg te word 
nie, en om ook met blydskap en van harte te gee. God word nie moeg niel Mag Hy 
ons hart vol liefde skenk, en al die ander dinge, saam met die versoek om kollektes, 


sal wel reg kom. 
H. W. Ras 

Die Christen en oorlog 


Die vraag gaan nog steeds om die 
Christen en oorlog. Reeds het die Bybel 
met ons gepraat; het ons die bedreiging 
teen ons land in oënskou geneem en 
nou kom cns by my plek as Christelike 
burger van my land. 





DR. J. F. POTGIETER 





Die Woord van God leer ons dat dit 
'n godgegewe taak en roeping is om 
as burger van jou land te help om die 
staat — in die R.S.A. 'n Christelike 
Staat — te beveilig. God het die staat, 
met gedelegeerde magte, aangestel 
om oor ons te regeer. Elke Christen 
moet 'n gehoorsame burger van sy land 
wees en in opdrag van God aan die 
keiser betaal wat hom toekom. 


Elke mens is gebore uit 'n bepaalde 
volk — ons uit die Suid-Afrikaanse 
volk. Hierdie volk is my volk en die 
tradisie van my volk is vir my kos- 
baar. Die geskiedenis van my volk is 
vir my die getuienis van die leidende 
hand van 'n almagtige Vader wat oor 
die lotgevalle van volkere en nasies 
beskik. Die monumente van my volks- 
helde is vir my die bakens in my volks- 
lewe van manne wat alles veil gehad 
het vir hulle vaderland. Die kultuur van 
my volk is vir my die trotse erfenis 
wat ek handhaaf, bewaar en oordra 
aan my kinders. Die taal wat ek praat 
het ek lief, want ek het dit aan moe- 
dersknie geleer. Al hierdie kultuur- 
goedere van my volk wil ek bewaar en 
beveilig en as die vyande dit van binne 
wil rysmier is ek weerbaar om dit te 
verdedig en te beskerm. Ek wil militêr 
weerbaar wees om alle aanslae die 
hoof te bied wat teen my volksgebou 
geloods word. 


Elke mens het net een land — dit is 
sy vaderland. Die plek van jou ge- 
boorte, die grond waar jou voorvader 
Op gestap het, die erfgrond wat as 
erfenis vir jou nagelaat is, is vir jou 
'n kosbare pand. Daarvoor is gewerk, 
gesweet, opgeoffer, goed en bloed 
gegee. As die pragtige land Suid-Afrika 
bedreig word deur Imperialisme, Kom- 
munisme, Liberalisme, en alle ismes 
wat skadelik gerig is, ja, terrorisme. 
wil ek as burger van my lahd met die 
wapen in my hand op die grens waak 
om my land te beveilig en 'n voort- 
bestaan vir my kinders te verseker. 
Daartoe is die bydrae van elke burger 
van die land nodig. Suid-Afrika sal nie 
'n buurstaat binneval en die erfenis 
van 'n ander volk steel nie. Die Repu- 

(3) 





Op aie voorpos op die uitkyk, 


bliek begeer nie om enige ander volk 
6f te verower 6f te na te kom nie. 
Vreeussame naasbestaan is die leuse 
van my land, ,leef en laat leef” die 
strewe van my volk. Maar as terro- 
riste my landsgrense binneval en ry 
land deur sabotasie van binne bedreig 
word, is ek gereed om dit die hoof te 
bied. Suid-Afrika lei aileen sy manne 
op. om sy eie te beskerm. 'n Weiering 
om hieraan deel te neem is verraad! 

Elke mens het 'n vader en moeder, 
broers en susters, familiele:'a, vriende 
— ook 'n vrou en kinders, vit is die 


dure plig van elke burger om sy eie 
te beskerm en te verdedig. Wanneer 
die lewens van my dierbares bedreig. 
word, is ek op die voorpos om selfs 
my lewe op te offer om hulle te be- 
skerm. Daarvoor ondergaan ek militêre 
diensplig. 

IMet die volksplanting ten tye van 
Jan van Riebeeck, het die handjievol 
burgers, soldate en matrose ook `'n 
roeping ten opsigte van die godsdiens 
aanvaar. Benewens die vestiging van 


DO Na volgende bladsy 





die Gereformeerde leer op Calvinistiese 
grondslag, het die voorvaders ook dit 
onderneem om ,Godes Kerk” alhier te 
bou. Met die Christelike leer as grond- 
slag vir die volksplanting en die Woord 
van God as fondament vir die volks- 
gebou het daar ook die lewenstaak 


oorgebly — en dit as bron en enigste 
oplossing vir 'n verwarde en siellose 
Afrika — om die evangelie aan 'n ver- 


loregaande heidendom uit te dra. Om 
hierdie roeping van die volk aan die 
suidpunt van Afrika te vervul, het die 
kerk ook die beskerming van die 
weermag nodig en is dit die taak en 
roeping van elke gelowige om met 
blymoedigheid sy militêre diensplig te 
ondergaan. 


Wanneer my volk met sy erfskatte 
en kultuurgoedere in 'n vrye land, deur 
God geroep, leef en begeer om aan 
homself 'n vreesame naasbestaan te 
verseker, soos hy ook aan elke ander 
volk dit gun, dan dank ek God dat ek 


" 





deel is van daardie volk en saam deel 
in die rykdom van my land an in staat 
is om my kinders hier. op te voed en 
groot te maak. As my regering my dan 
oproep om ook my bydrae te lewer om 
as burger militêr weerbaar te wees, 
dan antwoord ek met blymoedigheid 
op die roepstem en word my nasionale 
diensplig vir my 'n voorreg. 


,Ek ken 'n tand van ossewa, 

My eie land Suid-Afrika. 

Ek ken 'n volk, sc groot en vry, 
'My eie volk, so na aan my. 

Ek ken 'n taal nog jonk en fris 
My eie taal, my erfenis. 

As jy my roep — tot diensplig, ja, 


Antwoord ek trou, Suid-Afrika!” 


Bedek maar sekuur. 


Buitelander ontdek 


weer die genot 
van die lewe. 





In 1972 het Joop en Marie 
Hesselman in Suid-Afrika by 
hulle getroude doguer gekuier. 

Toe hulle van Salusa 45 hoor, 
het hulle dit `net vir die grap” 
probeer. 

Gelukkig het Salusa 45 die 
laaste en die lekkerste gelag ... 
want Joop en Marie het heelte- 
mal verlief geraak op Salusa 45. 
Hulle was trouens so beindruk 
dat hulle 'n voorraad saamge- 
neem het Holland toe. 

Hoe het hulle by Salusa 45 
gebaat? “Op baie. verskillende 
maniere,” sê Joop. 

“My vrou en ek her weer in 
ou stokperdjies begin belangstel. 
Inkopies per voet was weer 
lekker ... ons het ook opgele: 
dat ons die lewe in `n ander lig 
sien.” 

Onlangs was mnr. en mev. 
Hesselman terug in Suid-Afrika. 
“Ons geniet die geleentheid om 
daardie fantastiese produk te 
gebruik. 

“En hierdie keer gaan ons 
nog 'n groter voorraad met ons 
saam terugneem,” sê Joop. 


By Jou apteek te kry. 
'n Maand se voorraad R2,35. 
3 maande s'n R$,95. 

Hierdie getuigskrif is ongevraagd en die 
oorspronlike lê ter insae. 





4891 /a 

UIT GEMEENTES 

GLENCOE 


Gedurende die jaar 1968 is die kerkgebou van die gemeente, Glencoe, amptelik 
ingewy. 

In die jaar 1970 was die gemeente geseënd om ds. J. H. Brandt as leraar te 
ontvang. Die skuld op die kerkgebou was op die stadium R33 000,00. Vir so 'n 
klein gemeente wat maar net uit 175 belydende lidmate bestaan het, was dit 'n 
groot las. 


Die kerkraad het die uitdaging aanvaar en die gemeente opgeroep tot skuld- 
delging. Die gemeente het pragtig gereageer en ten spyte van opofferings het die 
lede volgehou met die bydrae. Die gemeente is gereeld bearbei en op die hoogte 
gehou van die skulddelging. Aanvullend is verskeie wyksfunksies met groot sukses 
gehou. 

Met die gedurige inspirasie van mev. $. Bezuidenhout (Brandt), het die 
Sustersvereniging ook mildelik meegewerk. Deur hul bydrae is die matte en die 
orrel kontant betaal en geinstalleer. 

Deur SY wil het die gemeente gegroei tot 'n ledetal van 250 gedurende 1975, 
en kon ook aangekondig word dat die gemiddelde bydrae R100,00 per lid per jaar 
was. 

Met so `n geseëndheid kon aangekondig word dat die aanvanklike skuld 
dieselfde jaar volkome vereffen is. 

Die gemeente kon die jaar 1976 binnegaan sonder enige skuld. Uit dankbaar- 
heid teenoor die Here vir sy genade is 'n dankdiens gehou op 25 Januarie 1976. 

Ons dank die Here vir die seëninge wat Hy so mildelik oor ons gebring het. 


J. H. Masser 
(Namens Kerkraad) 





Die kerk van Glencoe, 


Die Hervormer, Julie 1976, bladsy 16 


HENDRINA 


JAN HENDRIK MAHONEY 
13 Januarie 1908-10 Julie 1975 


Op 10 Julie 1976 sal dit 'n jaar wees 
vanaf die dag dat dit die Heer behaag 
het om Jan Mahoney tot Hom te neem. 
Wyle oom Jan, soos hy alom bekend 
was, is op die plaas ,Witbank” in die 
distrik Bethal gebore, waar hy ook by 
ds. Brandt belydenis van geloof af- 
gelê het. Albei sy ouers het hy vroeg 
in sy lewe verloor en op 20 jarige ou- 
derdom vestig hy hom op Hendrina. 





Wyle ouderling Jan Mahoney. 


Op 26 November 1932 is hy met 
Elizabeth Magdalena Esterhuysen ge- 
troud en uit dié huwelik is 2 dogters 
gebore asook 'n seun wat as baba 
oorlede is. 

Toe die aemeente van Hendrina in 
1937 tot. stand gekom het, was wyle 
oom. Jan een van die stigterslede. Hy 
was vir 38 jaar lidmaat van hierdie 
gemeente waarvan hy 17 jaar as diaken 
en 8 jaar as ouderling gedien het. 
Verder het hy die kerkraad ook ver- 
skeie kere op ringsvergaderings en 
ook `die Algemene Kerkvergadering 
verteenwoordig. As ouderling en as 
katkisasiemeester was wyle oom Jan 
nie alleen deur die gemeente gerespek- 
teer nie, maar hy het hierdie taak 
uiters getrou uitgevoer. Immers, tot op 


` die laaste oomblikke van sy lewe het 


hy aktief in die diens van die Heer van 
die kerk gestaan, want 15 minute na 
die afsluiting van `'n ouderlingeverga- 
dering, waar hy teemwoordig was, is 
oom Jan oorlede. 


[] 'Na volgende bladsy 


As mens was hy '` nederig, vredelie- 
wend en altyd bereid om die minste 
te wees. Die diens aan die kerk van 
Jesus Christus was altyd vir hom die 
belangrikste en daarom was hy nie net 
'n lidmaat in die register van die kerk 
nie, maar altyd aktief en meelewend 
besig in die kerk. Sy heengaan he 'n 
groot leemte in die lewens van sy 
vrou, kinders, gemeente en die ge- 
meenskap van 'Hendrina gelaat. In 
dankbaarheid vir die goedheid en ge- 
nade van die Allerhoogste vind ons 
egter ons troos in die begrafnisteks 
van ds. A. M. Swanepoel: ,,Toe het 
Moses, die kneg van die Here, daar 
gesterwe in die land Moab, volgens 
die bevel van die Here.” Sy lewe en 
sy sterwe was die wil van die 'Here; 
so ook dié van Jan Mahoney. 


L. M. P. Swanepoel 


MARIKANA 


'n Lewe van diens aan ons jeug 





Ouderling van Rensburg. 


Ouderling M. J. J. van Rensburg 
(Oudste) 's gebore op 17 September 
1909, op die plaas Rooikoppies, distrik 
Rustenburg, tans Marikana gemeente, 
uit 'n familie wat tot nog toe probeer 
om iets vir die kerk te verrig. Hy doen 
belydenis van die geloof gedurende 
Oktober 1926 by wyle ds. J. J. Prinsloo, 
wat met 'n buitediens te Buffelspoort 
hom benoem vir kategeseonderrig. 
Later jare is hy ook verkies as wyksou- 
derling. Hy het op verskillende organi- 


Sasies as voorsitter ook in diens by 
die kerk gedien. Hy dien saam met 
wyle ds. J. J. Prinsloo, ds. C. $S. van 
H. Steenekamp, ds. A. J. van Staden, 
ds. B. J. van Staden, ds. J. J. Viljoen, 
ds. T. Snyman en ds. G. N. Bloem. 
Met 'n geleentheid is aan my vertel 
dat sy vader oom Oudste van Rensburg 
bygestaan het met doop van my 
moeder te Rustenburg. Hy is bevoorreg 
om 50 jaar in diens van die kerk te 
staan. Dank kom alleen toe aan die 
allerhoogste Vader vir sy goedheid en 
genade. 


Ingestuur oud. Willie Bouwer 
Pk. Mooinooi. 


OOSTELIKE 
PIETERSBURG 


Op 2 Augustus 1975 het hierdie jong 
gemeente sy nuwe kerkgebou ingewy. 
Die kerk en saal met mêer as 500 sit- 
plekke voorsien in 'n groot behoefte 
want die belydende lidmatetal is reeds 
500. Ds. G. J. J. Labuschagne predi- 
kant van die gemeente het die wy- 
dingsrede gehou. 





ALBERTON 


30 Jarige Fees 


Dit is met diepe dankbaarheid teen- 
oor die Allerhoogste dat hierdie ge- 
meente -kan terugkyk oor dertig jaar 
-van vreugde, blydskap, smart en ver- 
driet. 


Maar die wonde wat daar was en is, 
word nog altyd geheel en genees deur 
ons hemelse Vader. 


Op 30 Maart 1946 is Alberton ge- 
meente afgestig van die moederge- 
meente Germiston onder leiding. van 
wyle ds. J. C. du Plessis. Dit was maar 
moeilike jare vir die klompie gemeente- 
lede. Daar was geen kerk of vaste pre- 


dikant `nie, maar deur die genade van, 


bo en 'n getroue konsulent kon die 
gemeente voortbou en 'n leraar beroep 
naamlik ds. J. D. H. Smit én gesin, wie 
onder moeilike omstandighede hard 
gewerk het en so 'n kerkgebou bekom 
het. Ds. 1. J. Joubert en gesin was die 
volgende leraar: wat vir meer as 14 jaar 
voortgebou het' met 'n ` ideaal om 'n 
kerksaal te kan bou. 


Vervolgens het ds. A. J. Conradie 
vir ds. Joubert opgevolg en die ge- 
meente verder voort laat bou en word 


die ideaal verwesenlik met 'n pragtige 
saal, wat ook genoem is die A. J. 
Conradie saal. 


Die gemeente groei steeds en in 
1966 onder ds. |. J. Joubert stig die 
dogtergemeente Alberton-Wes af met 
'n eie predikantstandplaas. 


Wyle ds. P. J. Fouché volg op as 
leraar en baie mooi mylpale word be- 
haal wat as monumente blywend sal 
voortbestaan: die Here hou self sy kerk 
in stand. 


Die gemeente het feesgevier oor 
twee naweke. Twee gemeenteseuns 
het Sondag die 28ste Maart 1976 die 
eredienste waargeneem naamlik ds. S. 
P. Pretorius en ds. P. P. Jooste. 


Vrydagaand 2 April 1976 was die ge- 
meente se samekoms onder leiding van 
ds. W. G. Habig konsulent van die ge- 
meente en heerlike verversings is deur 
die N.H.S.V. verskaf. 


Ds. J. D. H. Smit het 'n baie tref- 
fende feesrede gehou. 


Groete is namens die Kommissie 
van die Algemene Kerkvergadering 
deur prof. dr. B. J. Engelbrecht oorge- 
dra, die van die Ring van Zuurfontein 
deur ds. W. G. Habig, die Nederduitse 
Gereformeerde Kerk deur ds. Hough, die 
Gereformeerde gemeentes deur ds. H. 
Coetzee. 'Die 'burgemeester raadslid 
H. Coetzer het namens die gemeenskap 
van Alberton gepraat. 


Bedankings is waargeneem deur ou- 
derling D. B. du Preez een van die 
stigterslede. Op Sondag 4 April 1976 
is nagmaal gevier en die prediker was 
ds. A. J. Conradie. Die slotverrigtinge is 
waargeneem deur ds. W. J. Habig. 


Die gemeente bly nog steeds dank- 
baar teenoor die Allerhoogste vir al die 
ryke seëninge gedurende die jare wat 
verby is, en bou voort op die pad wat 
Christus vir sy gemeente aangedui het. 


$. M. Cronje 
Skriba 


D. B. du Preez 
Kassier 


ME 


Die kruis van Golgotha is nie alleen 
die skande. paal van die sonde endie 
skuld nie. 


Rondom die kruis bloei 'n nuwe pa- 
radys oop, en die nuwu Adam en die 
nuwe Eva, wat in dié nuwe: paradys 
rondwandel, is die moordenaar; (Voor- 
waar, Ek sê vir jou, vandag sal jy met 
My in die paradys wees (Lukds 23:43), 
én 'Maria Magdalena, uit wie Hy sewe 
duiwels uitgedrywe het (Markus 16:9). 


Prof. dr. G. C. van Niftrik 

KRONIEK 





Die Februarie uitgawe van die amp- 
telike lyfblad van die Hervormde Kerk 
in die VSA, The Church Herald, toon 
dat 'n saak wat in ons eie kerk tot 
diepe onrus en kommer aanleiding ge- 
gee het, ook by hulle leef. In die VSA 
het die knelpunte net langs 'n ander 
weg onder die aandag gekom. 





DR. A. 4. G. DREYER 


Die VSA het in die afgelope jaar 'n 
aantal ontnugterende ondervindings ge- 
had. Hulle vertroue in die leier van hulle 
volk is op verskillende geleenthede 
deeglik geskok. Benewens die, nou 
reeds berugte, Watergate-aangeleent- 
heid met sy verlammende uitwerking 
op die Amerikaanse politieke terrein, 
was daar kleiner insidente. Die skinder- 
gerugte rondêm die vermoorde presi- 
dent Kennedy, word al skokkender. Die 
eskapades van sy jongste broer wat 'n 
paar jaar gelede uitgeloop het op die 
raaiselagtige dood van sy sekretaresse 
te Chappagindick, het 'n groot vraag- 
teken oor die morele standaard van 
hulle leiers geplaas. Die onthullinge van 
die intriges en magsmisbruik. van die 
Central Intelligence Agency het heel- 
wat politieke koppe laat rol. Hierdeur 
is die Amerikaanse veiligheidsdiens 
baie ingeboet aan aansien. Sy effekti- 
witeit het hierdie organisasie tot 'n 
groot mate ingeboet as gevolg van die 
publieke verontwaardiging oor die aan- 
tasting van die persoonlike vryheid van 
die landsburgers. 

Spioenasie op eerbare burgers, luis- 
tervinkery en intimidasie is blykbaar 
op groot skaal gedoen. Selfs die kerke 
is in hierdie proses betrek. Senator 
Hatfieid het dit nodige geag om wet- 
gewing in te dien wat die CIA sal belet 
om Amerikaanse sendelinge te gebruik 
om vir hulle te spioeneer. Die voor- 
gestelde wet wys op die wye omvan, 
wat die misbruik reeds aangeneem het. 
Die betrokke buro vir staatsveiligheid 
het nie daarvoor teruggedeins om die 
evangeliedienaars vir sy eie doel te 
manipuleer nie. Maar ewe-eens het 
-evangeliedienaars nie omgegee om die 
dienswerk van die evangelie te vervul 
vir die twyfelagtige wêreld van inter- 
nasidnale spioenasie nie. 

Die probleem bestaan natuurlik reeds 
vir baie jare in die Nederlandse kerke. 
In die Hervormde Weekblad van 1 
April 1976 kla dr. C. Jongeboer daar- 
oor. 'Hy stel dat dit merkwaardig is 
dat die minderheidsgroepe in die poli- 
tiek so merkwaardig hulle eie minder- 
heidsposisie onderskat en die waarde 
van hulle eie opinie oorskat. Deson- 

danks probeer hulle tog hulle eie sin 
kry. Daad bestaan by hulle, volgens 
Jongeboer, nie eers die vaagste spoor 
dat hulle opponente selfs maar 'n klein 
bietjie reg aan hulle kant kan hê nie. 
Die bereidheid om te ontmoet en te 
bespreek ontbreek geheel en al. Vol- 
gens Jongeboer, is dit tog seker een 
van die belangrikste vereistes van die 
kerk dat hierdie openheid bly bestaan 
tot 'n gesprek al sou die gesprek uit- 
eindelik uitloop op die breek van alle 
bande met mekaar. 

in ons eie kerk het die jongste Al- 
gemene Kerkvergadering dit nodig geag 
om, op ongekende wyse die vryheid 
van die evangeliedienaar aan bande te 
lê ten opsigte van sy politieke-aktiwi- 
teite. Die kerk het hiermee sy veront- 
rusting uitgespreek oor die wyse, en 
die verdere moontlikhede, waarop die 
naam van die kerk misbruik kan word 
om status te verleen aan sekere poli- 
tieke denkrigtings. Hierdie drastiese 
maatreël was nodig: miskien het dit 
net 'n 'bietjie laat gekom. Losgemaak 
van alle politieke etikette en bysmake 
wat in hierdie proses aan ons kerk 
toegeken is, kan die getuienis van die 
kerk aan owerheid en volk veel meer 
onbevange aedoen word. Die kerk is 
eenvoudig nie die handlanger van enige 
party-politiek nie en ook nie 'n instru- 
ment wat deur die owerheid gemani- 
puleer en misbruik mag word nie. Tot 
tyd en wyl hierdie misbruik aan bande 
gelê is, sal hierdie maatreël seker bly 
geld. 

'n Tweede saak uit die VSA wat 
ook by ons vergadering opgeklink het, 
is die van kerkvereniging. Jarelange 
gesprekke in die VSA tussen die Her- 
vormde en Gereformeerde kerk met die 
oog op eenwording, het nog niks kon- 
kreets opgelewer nie. Die groetes van 
beide die N.G. Kerk.en die Gerefor- 
meerde Kerk het die naasbestaan van 
die drie Afrikaanse susterskerke as 
,Sondige. verskeurdheid” van die lig- 
gaam van Christus bestempel. Direk of 
indirek is gepleit vir vereniging van die 
drie kerke. 

Die reaksie in die VSA op die strewe 
na eenheid het nie uitgebly nie. Tevore 
het dit al.gebeur en onlangs weer dat 
in die Church Herald die waarsku- 
wende stem laat hoor is dat kerkver- 
eniging dalk 'n verdere skeuring kan 
laat onstaan. Dieselfde gevaar is ook 
in ons land moontlik. Terwyl 'n mens 
dankbaar moet wees dat daar gewel- 
dige verbetering te bespeur is in die 
algemeen in die onderlinge verhoudi- 
ging, is daar tog groot knelpunte. Soms 
wonder 'n mens of daar nie in sekere 


KNELPUNTE 


opsigte 'n steeds groter wordende 
kloof ontstaan nie. 


Nieteenstaande die gesprek tussen 
die drie kerke, wat al oor etlike jare 
strek, het die Gereformeerde Kerk by- 
voorbeeld nog nooit sy kansels oop- 
gestel vir die Hervormde of N.G. Kerk 
nie. As die kerke dan so presies in 
dieselfde bane beweeg as wat daar 
met die Algemene Vergadering beweer 
is, dan behoort hierdie struikelblok een 
van die eerste te wees om te verdwyn. 
Tussen die Hervormde en die N.G. Kerk- 
bestaan hierdie geslotenheid nie: maar 
in die praktyk is die kanseluitruiling 
beperk tot die absolute minimum. Die 
geslotenheid van die kansels wys dat 
daar 'n wesenlike beswaar bestaan by 
die Gereformeerde Kerk teen die sui- 
werheid van die prediking van ons eie 
kerk en die van N.G. Kerk. 


Nadat ek al op verskillende geleent- 
hede die hartroerende pleidooi gehoor 
het dat daar niks is wat ons skei nie, 
kan ek nie anders as om te wonder of 
hierdie terughoudendheid aan die kant 
van die Gereformeerde Kerk dan nog 
bloot 'n oorblyfsel is uit die vorige eeu 
waaraan hulle nog teen hulle beterwete 
vaskleef nie. Dit lyk my dat, indien die 
gesprek tussen die kerke sinvol en 
eerlik verder wil verloop, die gerefor- 
meerde broeders eers met hierdie saak 
erns sal moet maak. 

Uit die VSA is die suggestie dat in- 
dien die Hervormde en Gereformeerde 
Kerke erns wil maak met die gesprek 
oor eenheid, hulle hierdie eensgesind- 
heid daar kan begin uitleef waar albei 
kerke klein en swak is. Klein gemeen- 
tes kan gesamentlik kerkgeboue oprig 
wat, indien die eenheid nie 'n sigbare 
werklikheid word nie, sonder veel 
probleme kan terugval na een van die 
belanghebbende kerke. Langs hierdie 
weg sal dit gou blyk of daar werklik 
eenheid is, en 'n bewoënheid oor die 
,Sondige verskeurdheid”, en of dit om 
ander motiewe gegaan het. Myns in- 
siens kan langs hierdie weg van saam- 
bou, saam barmhartigheid doen by- 
voorbeeld deur saam inrigtings daar te 
stel vir bejaardes, gestremdes, jeug- 
diges, ensovoorts, baie oorvleueling 
uitgeskakel word. Miskien word langs 
hierdie weg die eenheid gevind. In elk 
geval sal dit die aandag van die kerke 
opnuut daarop vestig dat hulle nie daar 
is om in eie grootheid of weelde te 
verlekker nie maar om dienswerk te 
verrig in die nederigheid wat die kerk 
pas sonder aansien of gestalte van eie 
roem en eie grootheid. 

is) 


Die 


Angolavlugtelingdrama 


HI. DIE DEELNEMERS 


Tot hiertoe het ek doelbewus pro- 
beer om gebeurtenisse, en menslike 
gedrag temidde daarvan, te beskrywe, 
sonder om enigsins besonderhede oor 
die mense self te vêrstrek. Ek en al 
die ander manne wat die drama aan- 
skou, en ook self op 'n manier daarin 
betrokke is, sou egter iets anders as 
blanke Suid-Afrikaners in hierdie spe- 
sifieke omstandighede moes wees, as 
ons hierdie besonderhede totaal kon 
miskyk. Ons is inteendeel elke oom- 
blik veral dê&rop ingestel, en dit vorm 
ons eerste en blywendste waarneming. 
Ons is immers juis hier omdat ons land 
en ons lewenswyse, wat so 'n skerpe 
kontras vorm met wat ons hier aan- 
skou, met uitwissing bedreig word. 

Daarom probeer ek ten slotte iets 
meedeel oor die mense wat uit Angola 
vlug. 


Deur DS. MOSSIE v.d. BERG 
(Gepubliseer met die vriendelike 


vergunning van die 
Kapelaan-Generaal, 
Suid-Afrikaanse Weermag) 





Laat my ter aanvang duidelik en son- 
der enige voorbehoud sê dat hier onder 
hulle diegene is vir wie ek alleen die 
hoogste agting kan hê. Ek dink aan 'n 
dokter en sy vrou van Mocêmedes af, 
wat baie duidelik hoogs beskaafde en 
wellewende mense is. Hulle kinders is 
vroeër al per vliegtuig na veiligheid ge- 
stuur, terwyl hulleself in lewensgevaar 
agtergebly het om liefdediens te lewer 
aan vriend en vyand. Hierdie twee 
mense het hulleself deur die hele pro- 
ses onderskei deur hulle hulpvaardig- 
heid en onselfsugtigheid, sowel as hulle 
seldsame blyke van erkentlikheid en 
waardering vir wat vir hulle gadoen 
word. Ek het 'n gesprek gevoer — so 
goed of so sleg as wat dit gaan — 
met 'n oogkundige (wat ,,optician” tog 
min of meer beteken) uit Benguela. 
Hierdie man is in Angola gebore, het 
sy professie in Europa gaan leer, en 
het daarna sy lewe in onbaatsugtige 
diens hoofsaaklik aan die inboorlinge 
in sy geboorteland kom wy. Uiteinde- 
lik moes hy maar op `n dag in sy mo- 
tor klim en padgee voor die haat van 
diegene wat hy gedien het. Dit het my 
opgeval dat hy oor die dinae praat 
sonder enige sweem van bitterheid; 
net baie hartseer. Ek het te doen' gekry 
met mense wat boere of ambagsmanne 
was, met knoetsige eelte in hulle hande, 
en op hulle gelaat daardie onmrsken- 


bare adel wat agterbly waar baie sweet 
gevloei het, en wat nou skerp ge-ak- 
sentueer word deur die diep weemoed 
in hulle oë. 

Die jammerste kry 'n mens die be- 
jaardes. En van hulle is hier baie. Mis- 
kien is hulle meer vasgegroei as die 
jongeres, dat hulle om die rede maar 
so lank as moontlik probeer uithou het. 
Miskien het hulie minder belang by die 
toekoms, dat hulle gemeen het om die 
rukkie wat nog. oor is, maar te bly 
waar hulle wortels is. Hoe dit sy, by 
hierdie laaste vloedgolf vlugtelinge val 
die hoë persentasie oumense onmid- 
dellik op. Hulle dra twee soorte tekens 
van ontbering. Enersyds is daar die 
langtermynmerk van 'n leeftyd van 
blootgestel-wees aan die harde eise 
van `n 'pioniersbestaan in ongetemde 
Afrika; bruingebak, maer en seningrig, 
verniel en taai, amper gevoelloos teen- 
oor eie of ander se liggaamlike ontbe- 
ring; andersyds die korttermynmerk van 
die afgelope weke se nood: verwilderd, 
uitgeput, onversorgd, verwaarloos. Die 
vrouens dra lang regaf rokke wat nie 
meer skoon of heel is nie, en waar- 
onder kaal bruin kuite met dikgeswelde 
stof- of modderbedekte voete uitsteek 
in verslete sandale. Die mans loop met 
'n week of twee se grys stoppelbaard, 
klere wat duidelik weke lank dag of 
nag nie gewissel was nie, en voete 
met die natrone van baie dae se sweet 
en stof sonder kouse in skoené war 
belangeloos los slof. Almal béweeg 
stram, slepend, en reageer afgétrokke, 
amper teësinnig op instruksies. 

En dan is daar die kinders. Kinders 
is oral en altyd en in enige omstandig- 
hede eenders. Hulle snap dou, aanvaar 
vinnig, pas aan, en trek voordeel uit 
hulle situasie. Langs 'n straat in Pereira 
d'Eca sit 'n knaap van 'n jaar of elf 
met vonkelende bruin ogies en 'n wê- 
lige bos bruin hare en paker speel met 
'n volwasse jong swarte. Hy is baie 
duidelik die beste daardan toe. 'Na elke 
rondte raap hy die paar muntstukke op, 
bêre hulle in sy sak, en oorreed die 
sigbaar wantrouige swarte om nog 'n 
rondte te waag — #elkens met die- 
selfde resultaat. Toe ek saam met 'n 
paar manne verbystap, merk hy die 
kapelaankenteken op my skouer, spring 
plegtig op aandag, salueef deftig, roep 
iets uit wat vir my klink soos ,,dl Kom- 
mandante”, steek formeel sy regter- 
hand uit. skud myne tank en hartlik 
Soos 'n ou bekende, en staan die vol- 
gende oomblik met daardie selfde rea- 
terhand uitgestrek en pleit om 'n aal- 


moes. Toe ek in die rigting van sy sak 
beduie, waarin ons hom sy winste sien 
bêre het, ontken hy heftig dat daar iets 
in is. 

'n Ander een, 'n pikswartetjie, loop 
elke groepie Suid-Afrikaanse troepe by, 
steek voor hulle vas, maak die ken- 
merkende gebaar met die heen en weer 
bewegende regterhand met die uitge- 
strekte wysvinger. en pinkie, prewel 
(in foutlose -Afrikaans) die gangbare 
storietjie oor die ,,min dae”, en verwag 
dan 'n beloning daarvoor. Een of ander 
troep moes hom dit geleer het. Baie 
van hulle loop rond met. storietjies in 
Afrikaans of Engels waarvan hulle geen 
duit verstaan nie, en waarvan die strek- 
king baie minder aanvaarbaar is. Een 
sing glad, nogal met 'n pragtige helder 
seunstem: ,,Daar kom 'n hoender- 
haan...” met wat daar verder op volg. 
Nog 'n ander een beoefen dieselfde 
soort bedryf in trurat. 'Hy roep wie ook 
al vir sy toenadering te vinde is, opsy, 


n 


beduie met baie handgebare dat hy 


informasie aanbied met betrekking tot 
die hantering van 'n ,,pretty girl”, en 
doseer dan die paar beslissende sinsne- 
des in Portugees wat in so 'n situasie 
welslae sal verseker. As sy leerling die 
Portugees tot sy bavrediging kan na sê 
vra hy sy vergoeding. 

Een swart kind het stokalleen in Pe- 
reira d'Eca aangekom, sonder enige 
familie hoegenaamd. Omdat niemand 
vir hom verantwoordelikheid wil neem 
nie, kan hy nie dokumente bekom om 
in Portugal toegelaat te word nie. Hy 
sal dus streng gesproke hier aan sy 
lot oorgelaat moet word. Hy praat 
vloeiend Portugees, en dis al wat by 
ken. Intussen het 'n jong kaptein. van 
die Staande Mag hom onder sy vleuel 
geneem 'in die hoedanigheid van iets 
tussen 'n lyfbediende en 'n persoonlike 
lyfwag. 'En die verantwoordelikheid 
hieraan verbonde vervul hy met die ge- 
trouheid van ʼn etel hond. Die manne 
het gemaak of hulle van sy weldoener 
se klere wou steel, en hy het drie van 
hulle tegelyk te lyf gegaan met naels 
en tande soos 'n verwoede tierwyfie, 
op 'n wyse dat hulle hulleself met 
mening uit die voete moes maak, tot 
groot vermaak van hulle makkers. (Ek 
het later verneem dat die kaptein tog 
daarin geslaag het om, toe 'hy `saam 
met die heel iaaste Suid-Afrikaners uit- 
gekom het, hierdie kind met hom saam 
te bring.) 

En hulla speel sokker. Boer se kind 
se. rugbykoors is niks in vergelyking 

met die Portugees se klaarblyklik na- 
tuurlike verknogtheid aan sokker nie. 
Op oop erwe in Pereira d'EGa, op die 
teerpad buite die dorp terwyl die kon- 
vooi opgestel word, in 'n oop kol in 
die bos langs die pad waar daar opont- 
houd is, enkeldiep in die modder as dit 
moet, op die betonvloer van die veld- 
kombuis in die vlugtelingekamp in 
Grootfontein, aan die kant van die lug- 
hawe by Windhoek net voor hulle ver- 
trek, en op enige ander denkbare of 
ondenkbare plek het ek die kinders 'n 
paar beskikbare minute sien gebruik 
om sokker te speel. As daar nie 'n bal 
van een of ander beskrywing beskik- 
baar is nie, gebruik hulle 'n opgerolde 
kous of een van die ryp vrugte van die 
Ovambopalm, self op 'n keer 'n groot 
maroelavrug; en altyd wit, geel, bruin 
en swart, seuns en meisies, deurmekaar 
in een woelende, gillende, geesdriftige 
menigte. As jy hulle aanskou, vind jy 
dit moeilik om te. glo dat hierdie kin- 
ders in bejammerenswaardige omstan- 
dighede verkeer. 

Ek loop gedurig en dink aan die 
Woord van die Here Christus: ,,As julle 
nie verander en soos die kindertjies 
word nie...” Watter aspek van kind- 
wees Sou voorop in sy gedagte gewees 
het by hierdie woorde? Dat hulle speel? 
Dat hulle juig? En sodoende die uiterste 
ellende tot niet lééf? 

Hier is baie verhale van nameiose 
ellende en verdriet in omloop, waarin 
oud en jonk, groot en klein betrokke 
was. 'Die meeste van hulle, meen ek, is 
in koerant- en tydskrifartikels aan groot 
getalle lesers oorgedra. 'n Groot groep 
joernaliste het Pereira d'Eca besoek net 
voor ek hier gekom het. En hulle kan 
seker hierdie soort verhaal beter oor- 
dra, ook met behulp van foto's, as wat 
ek dit kan doen. Daarom probeer ek 
alleen verder 'n paar waarnemings oor- 
dra met betrekking tot dinge wat vir 
ons in Suid-Afrika van deurslagge- 
wende belang is en wat na my mening 
veral in kerklike kringe nie ongemerk 
mag verbygaan nie. 

Dit gaan naamlik om die kleurver- 
houdings waaroor ek my tot hiertoe 
van kommentaar probeer weerhou het. 

Ek sou wou skat dat hoogstens die 
helfte van die mense op die oog af 
blankes is. Maar omdat ek bekommerd 
was oor so 'n skatting op grond van 
'n baie vlugtige waarneming, het ek 
gaan hulp vra by `n hele paar manne 
wat langer en mtiemer as ek met die 
mense te doen gehad het. En hulle 
eenstemmige kommentaar is dat my 
breuk eerder te hoog as te laag is. Hulle 
voeg weliswaar by dat die kleur hoe 
langer hoe donkerder word. 

Die mense wat ons hier sien, is in 

eik geval verteenwoordigend van elke 
kleurvariasie waaraan 'n mens sou kon 
dink tussen `n blonde blouoog wester- 
ling en 'n swart Afrika-inboorling met 
al sy kenmerkende liggaamlike eien- 
skappe. Hulle almal praat Portugees, en 
baie, ook van die swartes, ken geen 
ander taal nie. 

Die ligteres onder die nie-blankes 
het die Portugese as ,,mulatos” aan- 
gedui. 'Hulle kom wat voorkoms aan- 
betref taamlik ooreen met ons kleur- 
linge. 'Hulle is, saam met die baie 
swartes wat aan die vereistes voldoen 
het, genoem ,,Assimilados”, oftewel 
geassimileerdes of ook assimileerbares. 
Hulle het die spil gevorm waarom die 
Portugese se volkerebeleid gewentel 
het. Hulle sou die bewys wees dat daar 
geen diskriminasie bestaan nie, en hulle 
behandeling sou verseker dat al die 
swartes tevrede is met die beleid. Hulie 
het gegeld as volwaardige Portugese, 
en het toegang gehad tot al die voor- 
regte van Portugese burgerskap onder 
andere ,,stemreg” en medeseggenskap 
in die bepaling van Portugal en sy ko- 
lonies se lotgevalle. Die probleem is 
net dat hierdie stemreg, net soos in 
die deval van blanke Portugese hier en 
in Portugal, baie dekades lank nie uit- 
geoefen is nie, omdat daar nooit 'n 
verkiesing was nie, en dat die ,,seg- 
genskap” dus 'n niksseggende gesegde 
is. 

In ooreenstemmimg met die verwag- 
ting wat van die sogenaamde ,,assimi- 
lados” gekoester is, is dit dan ook 
begryplik dat die Portugese belang 
daarby gehad het om soveel as moont- 
lik van hulle te hê. Die nettoresultaat 
van hierdie benadering is dat 'n bydrae 
tot die proses van verbastering in feite 
'n diens aan die vaderland was. Inte- 
ressante lig op hierdie situasie word 
gewerp deur die prosedure wat tans 
hier gevolg word in die keuring. vir. toe- 
lating tot 'Portugal. Die vereiste is 
naamlik glo bloedverwantskap van nie 
verder as drie geslagte nie van 'n Por- 
tugese voorouei. Dit wi sê as iemand 
kan bewys dat sy oupagrootjie 'n Por- 
tugees was, is hy aanvaarbaar. 

In wese het ons dus hier te doen 
met wat ons in Suid-Afrika 'n rFoom- 
afskepbeleid noem, wat egter oënskyn- 
lik hier noa immoreler is as wat so 'n 
beleid in elk' geval uiteraard is, aange- 
sien die maatstaf vir- die bepaling van 
room hier blykbaar 'n tikkie Portuaese 
bloed is. Wat vir. ons in- Suid-Afrika 
belangrik is, is egter die soveelste aan- 


duidina wat ons hier het dat dit nou. 


eenmaal nie werk nie. Roomafskeppery 
in die behandelina van mense 'is mis- 
kien dié mees gehate aspek. van die 
kolonialisme. Mense in Suid-Afrika wie 
se 'beleidsvoorstelle in laaste instansie 
hierop -neerkom, moet kennis daarvan 
neem dat wat hulle nastreef, in wese 
voortbrengsels is van die mentaliteit 
van die kolonialisme. En dit geld ook 


goeie Afrikaners wie se idee$ oor 
,delery'” op allerlei terreine uiteindelik 
moeilik onderskei kan word van 'n 
roomafskeppery van die nie-blankes. 
Dit skep net grenslose bitterheid. Dink 
maar aan ons eie beoordeiing van die- 
gene wat die rug op ons gedraai en 
verengels het. 

Ek weet nie wat die implikasies van 
bogenoemde 'benadering in die Por- 
tugese oorsese gebiede op die verskil- 
lende lewensterreine was nie; @rens 
moes daar tog 'n grens tussen ,,assimi- 
lados” en swart Afrika bestaan het. En 
was daar heeltemal geen onderskeid 
tussen blanke Portugese en ,,assimi- 
lados” nie? 

Wat die opvoedkundige terrein aan- 
betref, lei ek af uit wat ek hier. sien, 
dat die meeste van hierdie mense wel 
skoolgegaan het. Want baie min van 
hulle, maar onder hulle ook klaarblyk- 
like blankes, kan nie lees en skryf nie. 

(Op ekonomiese terrein het dit blyk- 
baar van persoonlike vermoëns afge- 
hang. 'Hier is gekleurdes wat duidelik 
welvarend was, en hier is blankes wat 
klaarblyklik van die hand na die mond 
gelewe het. 

Op maatskaplike terrein is die situa- 
sie uiters verwarrend. Jy kry 'n bruin 
man en `n wit vrou, met drie bruin 
kinders en een blanke blouoog blonde 
dogter. Jy kry 'n wit man en 'n bruin 
vrou, met bruin en swart kinders, laas- 
genoemde met peperkorrels en al. Jy 
kry blanke ouers met blanke kinders 
en een bruine tussen hulle. Met die 
erflikheidssituasie soos hy is, is dit 
alles natuurlik te verwagte. Vir die 
mense self is die hele toestand vol- 
kome natuurlik. 

Ek meen om aanduidings te hê van 
die ontwrigtende uitwerking van die 
toestand op sedelike gebied. Dis egter 
eintlik onmoontlik om uit te maak wat- 
ter een van die twee, maatskaplike 
vermenging en sedelike verwildering, 
oorsaak, en watter een gevolg is. Ek 
sou 'n groot &lomp stories kon vertel 
om die lae sedelike standaard onder die 
jongeres te illustreer, maar ék het geen 
behae in die verspreiding van onnodige 
en onsmaaklike gerugte nie, en daarom 
volstaan ek met 'n verwysing na een 
Jpvallende groep van agt jong mense, 
viér wit mans en vier bruin vrouens. 
Hulle reis in vier motors, twee-twee 
man en vrou saam, en hulle bly as 
groep bymekaar. in die vlugtelinge- 
kwartiere buitekant Pereira d'Eca het 
hulle agt saam een vertrek bewoon, en 
in Grootfontein het hulle saam een tent 
oetrek. Hulle dra so min klere as wat 
denkbaar 'is sonder om regtig kaal te 
(bop. (Maar dit geld van 'n baie groot 
persentasie van dié jongeres van alle 
kleure.) Sulke kort rokkies en sulke 
lae halse soos wat,ons. hier aanskou, 
het ons in die Republiek selfs in die 
krisisuur van die minikoors nie denk- 

baar geag nie. En die mans, veral die 
blankes, is behaard en bebaard en de- 
monstratief geskouerd en gespierd. 
Hulle loop ook op die kenmerkende 
bakarm, wydsbeen manier. ,,Tarzans” 
van kop tot tone. 

Ek het met behulp van 'n tolk een 
van die mans van hierdie groep gevra 
of hy gedurende die hele proses van 
die afgelope jare een enkele maal 'n 
wapen in sy hand geneem het om hom- 
self en sy land teen die geweld te be- 
skerm waarvoor hy nou wegvlug. Tot 
my verbasing het hy geantwoord, nee, 
hy het sy wapens vroegtydig begrawe. 
As rede daarvoor het hv verduidelik 
,die vryheidsbewegings het ons ge- 
waarsku dat wie met wapens betrap 
word, doodgemaak sal word, en buiten- 
dien was dit Portugal se werk om ons 
te beskerm”. Soortgelyke antwoorde 
het talle van ons manne op soortgelyke 
vrae van talle van hulle gekry. 

Een aand laat was hier 'n yslike ge- 
doente in die vlugtelingekamp omdat 
een van hierdie vrouens haar Tarzan 
in 'n onbewaakte oomblik met een van 
die ander vrouens van die groep betrap 
het. Haar groot konsternasie was nie 
oor sy ontrou nie, maar oor sy onbe- 
dagsaamheid teenoor haarself. Sy was 
naamlik luidkeels 'begaan oor die feit 
dat die ander vrou aan 'n geslagsiekte 
ly. 

Hier is mense in die uiterste nood, 
en dis die goed waarmee hulle hulleself 
besighou. Ons allesoorheersende indruk 
van die mense is die van die uitsig- en 
toekomsloosheid van verwording en 
degenerasie. En ons gemeenskaplike 
gevolgtrekking lui: wie sy onderskei- 
dende identiteit in Afrika prysgegee 
het, het daarmee saam sy vermoë tot 
roepingsvervulling, dit wil sê sy aan- 
spraak op 'n toekoms, en gevolglik ook 
die wil om te veg vir sy voortbestaan, 
verbeur. Hy het homself uitgelewer. Hy 
hoop net nog om geduld te word. Sy 
geweer is begrawe. 

As daar een ding is wat ons kerk in 
die hede en in die toekoms met hopelik 
nog meer klem as in die verlede moet 
sê, dan is dit dat so 'n handelwyse 
seer sekerlik nié 'n Christelike getuienis 
is nie. Wie pap swig voor die geweld 
van eie' wellus, en hom laat meesleur 
deur sy eie natuurdrange, om dan ver- 
volgens 'n toonbeeld van jammerlike 
hulpeloosheid te word, mag hom nie 
op Jesus Christus beroep nie. Die ge- 
loof in. Jesus Christus maak nie van 
mense bandelose losbolle wat dan pa- 
tetiese slagoffers word van gebeure in 
of met of om hulle nie. Dit maak hulle 
sterk, verantwoordelike, doelgerigte, 
vreeslose skeppers en beheersers. van 
hulle eie toekoms. Hulle neem, in. die 
hoogste verantwoordelikheid aan hulle 
hemelse Vader alleen, die beslissings 
wat sy eer en die heil van die mense 
die beste sal dien, en staan en val dan 
by daardie beslissings in die tande van 


watter teenstand ookal, ongeag of dit 
die teenstand van hulle eie drifte en 
drange of die teenstand van 'n demo- 
niese eeu is. En as hulle dan ondergaan, 
het hulle ondergang triomfantlike ge- 
tuieniskrag vir alle eeue wat volg. Want 
So 'n ondergang is nie 'n ramp of ʼn 
neerlang nie, maar juis die finale oor- 
winning oor die mag van die duister- 
nis. Die weg wat na die hoogtes voer 
vir alle mense kan nooit die weg van 
die minste teenstand wees nie. 

Dit alles staan al in die heel eerste 
hoofstuk van die Bybel: onderwerp die 
aarde en heers... En die omvattendste 
aanduiding van die taak en voorreg van 
die gelowige in die Nuwe Testament is, 
meen ek: Laat julle nie deur die kwaad 
oorwin nie, maar oorwin die kwaad 
deur die goeie. Dit, dink ek, moet ook 
ons antwoord wees op die verwyt dat 
ons prioriteite omruil met die stelling: 
die bewaking van die identiteit van die 
onderskeie rassegroepe is 'n voorwaar- 
de vir die behoud van 'n Christelike, 
ordelike en gelukkige lewenswyse vir 
alle mense in Suid-Afrika. Natuurlik 
ontken ons nie die omgekeerde nie, 
naamlik dat sonder die geloof in Chris- 
tus dit in elk geval chaos en anargie 
word. Want hoe sou daar sprake kon 
wees van weerbaarheid teen die mag 
van die kwaad sonder Christus? Maar 
wie die mense leer: glo maar net in 
Christus en rinkink verder na hartelus, 
laster. Mens-wees na die bedoeling van 
God is nou eenmaal beheersing van die 
natuur, die natuur om jou, maar na die 
sondeval veral die natuur in jou. Wie 
hier nie heers nie, maar swig, hou op 
om heerser te wees en word slagoffer- 
ook van sy toekoms. 

'n Mens moet die Here jou God lief- 
hê, onder andere ook met jou hele ver- 
stand. En verstand beteken onteenseg- 
lik ook om toeganklik te wees vir on- 
dervinding en waarneming. Sou die 
uitsiglose stroom ontredderde menslik- 
heid uit Angola en Mosambiek om 
dowe neute in die jare 1974 tot 76 
oor Suid-Afrika se drumpel gelei ge- 
wees het? 

Die heel merkwaardigste historiese 
feit van die moderne tydvak is dat 
Suid-Afrika nie die enigste plek in die 
wêreld is waar beskaafde Christelike 
blanke Europeërs in aanraking gekom 
het met primitiewe heidense anders- 
kleurige inboorlinge nie. Dit het op dui- 
send . plekke gebeur, ten ooste, ten 
weste en ten noorde van.ons. Maar 
Suid-Afrika -is die enigste plek in die 
wêreld waar heel vroeg in hierdie ont- 
moeting die besef aan hierdie blankes 
geskenk -is dat die heil van alle betrok- 
kenes geleë is in die eerbiediging en 
handhawing. van die identiteit van elke 
groep. En Suid-Afrika is ook die enigste 
plek in die wêreld waar. (is dit toe- 
vallig?) uit hierdie ontmoeting 'n nuwe 
blanke volk op die aarde gebore is met 
'n eie taal, 'n eie aard en 'n eie toe- 


komsgerigtheid. 

Die aanbreek van daardie besef is 
die geboorte uur van die Afrikanervolk. 
Dis die doodsnik van die kobonialisme 
wat die Afrikaner aanbetref. Van daar- 
die uur af dra 'n volk verantwoordelik- 
heid vir wat hy hier doen. Hy skep vir 
homself — en vir ander — 'n toekoms. 
Hy weier om die beheer oor sy toe- 
koms uit sy hande te laat ruk. 

ldentiteitshandhawing is die geheim 
van toekomsverwagting. 

En hoe waansinniger die mensdom 
in sy vermengingswoede word, hoe 
groter word die verantwoordelikheid 
van 'n volk wat die geheim ken, om dit 
in sy eie bestaan te bewaar vir die 
mensdom van mêre — as die mensdom 
'n mêre moet hê. 

Ek onderskryf van harte die uit- 
spraak: Om van die onbehaaglike asso- 
siasie met 'Portugese kolonialisme in 
Afrika ontslae te wees, is vir Suid- 
Afrika wins. 

Die smartlikste is dat die vlugtelinge 
van '1974-76 grotendeels slagoffers is 
van die sondes van vaders (en moe- 
ders) wat gegryp en geroof en geniet 
het, en die rekening vir vereffening laat 
oorstaan het vir hulle nageslag. Maar 
so is dit nou eenmaal met die lewe van 
die mense in die wêreld. En wie re- 
kening hou met die Bybel, mag dit nie 
anders verwag nie. Laat Suid-Afrika 
dit ter harte neem. 

Ek bring hulde aan al die manne en 
vroue, van Adam Tas af tot by ons 
gesneuwelde kamerade hier in hierdie 
gramadoelas, wat in begenadigde 
dwaasheid ontberings trotseer, oorloë 
gewen en verloor, goed en bloed ge- 
offer, verguising, vereensaming en ver- 
nedering verduur, sterwend getriomfeer 
het, om hulle en ons los te worstel van 
'n kolonialisme en 'n wêreldkomplot 
wat Suid-Afrika op 'n Angolapad wou 
voer. 

En ek bring hulde aan al die bruin- 
gebrande manne in die bruin uniforms 
hier om my, in wie se koue oë, verbete 
lippe en weinig woorde ek die kille 
wete lees: as wat ons hier aanskou, 
ooit in Suid-Afrika gebeur, sal dit wees 
oor ons en ons kinders se dooie lig- 
game. 

)] 

SENDING (7) 


voortgesette rubriek 


Kyk 'n mens na die geskiedenis van 
geldvoorsiening vir kersteningswerk in 
ons kerk, bemerk jy 'n Scylla en Cha- 
ribdis. Tussen hierdie twee gevaar- 
punte is gelukkig nou alreeds. veilig 
deurgevaar. Maar vroeër jare is ge- 
waarsku: moenie bydraes vir hierdie 
saak in die kerk verpligtend maak nie. 
Dan sal daar skeuring kom! Aan die 
anderkant is die sirkulasie van kollekte- 
lyste met die oog op vrywillige bydrae, 
ook ontmoedig omdat dit opstandig- 
heid bewerk. 





DR. H. G. v.d. WESTHUIZEN 





Gelukkig het ons kerk sy weg gevind, 
hoewel moeisaam, tydsaam en met 
verliese vir die kersteningstaak. Tog 
is ons dankbaar dat daar sedert baie 
jare al fondse op een of ander wyse 
vir kerstening uit die midde van ons 
kerk voorsien is. 

Reeds in 1890 verklaar ouderiing 
. Wolmarans op die Algemene Kerkver- 
gadering: ,Er is nog nooit iemand van 
eenige. kerk tot ons gekomen die wij 
geweigerd hebben om iets voor de 
Zending onder de heidenen bij te dra- 
gen.” Dit blyk dus dat vanweë boge- 
noemde tweesydige gevaar, daar uit 
ons midde. wel finansiële steun gekom 
, het, maar op rekening van ander kerke. 

Dit is nie maar net 'n toevallige op- 
merking van 'n onwaarskynlike gebeure 
in 1890 niel Ek wil net twee verdere 
voorbeelde noem om te bewys dat 
véér hierdie tyd én daarna geld op 
hierdie wyse ten gunste van ander 
kerke se sending gestel was. 

Op 7 Oktober 1861 al ontvang die 
kerkraad van: Rustenburg, van ons 
kerk; 'n `brief van ds. Neethling van 
Stellenbosct ,,versoekende gelden voor 
het zendelingsgenootschap: waarop be- 
sioten wordt eene. collecte. te houden 
by -gelagenheid van het eerstvolgende 
Nachtmaal.” Die kollekte.word. inder- 
daad gehou en die kerkraad rapporteer: 
De c-Necte voor de.Zendelings- 
genootschar heeit opgebracht £6:11:10, 
waarop bestoten wordt dit geld zoo 
spoedig mogelik naar Stellenbosch te 
verzenden.” 

In 1912 skryf ds. L. E. Brandt in De 
Hervormer, 15 September: ,,Het is dan 
ook ean feit, dat er door leden van 
onze kerk neel war geld vcor de Zendino 
gegeven wordt. Misschien doen velei 
dit stilletjies, omdat zij bang zijn, da 
anderen het zullen merkên, en omdat 
zijn niet wnyler bekend staan als onder- 
steungrs van ae Zending maar wanneer 
de zending$zusters van de Verenigde 
Kerk voorbij komen, wordt door haar 
menige sixpence of shilling van Her- 

KOLLEKTEERDERY 
VAN 
GELD 


vormden ontvang. Ik neem haar dit 
volstrekt niet kwalik en ik misgun het 
haar ook niet...” Maar verder pleit 
ds. Brandt dat die gelde gekanaliseer 
moet word deur ons eie kerk. 

Vandag is ons kerk in die gelukkige 
posisie dat daar nie alleen begroot en 
gehef word op die Algemene Kerkver- 
di vir kerstening nie, maar dat 
ander #inansiële kanale ook bestaan. 
So stel elke ringsvergadering ook 'n 
heffing vir kersteningswerk. Op hierdie 
wyse word 'n gedeelte van elke lidmaat 
se dankoffer regmatig vir kerstenings- 
werk gebruik. Omdat finansies vanweë 
heffing nog veels tekort skiet, is daar 
gelukkig lidmate wat groter spesiale 
offers vir kerstening bring. Ook hierdie 
spesiale offers, wat maar gering is oor 
die algemeen genome, word gewoonlik 
ook ingevorder deur die huidige nor- 
male dankoffer-kanaie (diakens-kollek- 
teboek). 

En nou wil ek aan die einde 'n waar- 
skuwring rig. U moet daarop let dat 
sowel binne ons kerk as binne die 
Bantoe Hervormde Kerk, daar geen 


HA 


Spesiale kollektante is wat van huis 
tot huis rondloop om te kollekteer nie. 
Indien daar wel so 'n persoon as kol- 
lektant by u aan huis kom, bejeën 
hom met argwaan. Onlangs het ons 'n 
heie organisasie blootgelê wat in die 
Wes-Transvaal wyd en syd gekollek- 
teer het onder die naam Bantoe Her- 
vormde Kerk. Kom hulle by ander 
mense, miskien Engelse, dan kollekteer 
hulle weer onder 'n ander Engelse 
naam. So het baie handelsake en in- 
dividue groot somme geld geskenk. 
Hierdie swart kollektante het oor- 
tuigend hulle bekend gestel sodat selfs 
ervare ouderlinge in ons kerk se 
kersteningswerk, mildelik bygedra het. 
Genoemde kollektante verwys selfs na 
die stigterslede en geskiedenis van 
ons kerk se kerstening. Ons het hulle 
nou in hande na 'n lang tydperk. 


'Maar onthou nou: gee geen donasie 
aan 'n toevallige kollektant nie. Gee u 
offers langs die gebruiklike kanale. 
En maak dit asseblief miidadig. 

@ 


EN STOELE TE KOOP 


@ KERKBANKE: 


Bied 220 Munisipale sit- 
plekke. Kiaathout. Preek- 
stoel en Klankbord. Prys 
R12 000 of naaste aanbod. 


STOELE. 


24-4-20 stoele. Slegs R70- 

KONTAK: NED. HERVORMDE GEMEENTE VERWOERDBURG 
Posbus 14125, Verwoerdburg 0140 
VIR BESIGTIGING SKAKEL DS. J L. VAN STADEN, TEL. 627033 


FAFA MARINA VAKANSIE-OORD! 


115 Fantastiese, luukse 
woonwastandplase, elk- 
een met Sy eie private 
badkamer, toilet en op- 
wasplek. Woonwaens is 
ook op die terrein te huur. 


Vir nadere besonderhede skryf 
| aan: 


Ifafa Marina Agencies, 


Privaatsak, lIfafa Strand, 4185. 

TURKSVY (5) 


Hande voor die gesig 


Vandag wil ek 'n paar dorings ook 
na ons predikante se kant toe laat kom. 

Ek wil aan baie van ons predikante 
die vraag vra: Weet u waarvoor 'n 
kateder gemaak is? 

Sover ek weet, is 'n kateder gemaak 
om boeke op neer te sit wanneer 'n 
mens ander mense toespreek. Ek is 
seker daarvan dat alle katederes vir 
die doel gemaak is — almal behalwe 
die kateder op die preekstoel. As 'n 
mens. na .sommige predikante op die 
preekstoel tydens 'n erediens kyk, kan 
jy net tot een gevolgtrekking kom: die 
kateder is gemaak vir die predikant om 
op te lê. 

Die predikant lê op hom solank hy 
bid. So kan `n mens sê dat daar weer 
iets nuuts in die Hervormde Kerk ge- 
kom het. Ons het groot geword dat 'n 
mens staan voor God of jy kniel voor 
God: maar hierdie predikante lê voor 
God. 

Die predikant lê ook op die kateder 
en preek. Nou kan hy nie liggaamlik 
uitgestrek lê nie, daarvoor is. die kate- 
der te klein. Dan lê hy maar net met sy 
elmboë. Tegelykertyd staan hy net op 
een been op 'n slag. Staan hy op die 
regterbeen, steek die regterskouer om- 
hoog en staan hy op die linkerbeen, is 

dit weer die linkerskouer wat oprys dak 
toe. Wat die ergste is, is dat hy tegely- 
kertyd met sy hande beduie. Die gevolg 
is dat die gemeente hom al deurmekaar 
met sy hande sien. Die hande is ge- 
durig voor sy gesig — hulle waai rond 
voor sy gesig en as hulle vir 'n oom- 
blik stil is, sien jy sy gesig die eenkeer 
links van die hande en dan weer regs 
van die hande. Partykeer loer hy bo-oor 
sy hande, maar as hy op sy preekboek 
wil kyk, sien jy sy gesig onder die 
hande deur. 

'n Spreker kommunikeer met sy ge- 
hoor deur middel van sy hele liggaam. 
As sy liggaam fier, regop en dinamies 
is, gaan dit ook oor in sy preek. Hande 
en handgebare (op voorwaarde dat dit 
nie oordryf word nie) is 'n belangrike 
en effektiewe kommunikasiemiddel en 
daarom kan en mag 'n predikant nie 
SOOS 'n soutpilaar op die preekstoel 
staan nie. Behalwe die woorde wat die 
predikant sê en die stem wat die 
woorde dra, is verreweg die belang- 
rikste kommunikasiemiddet tussen pre- 
dikant en gehoor egter die predikant 
se gesig. Solank as wat hy praat, kyk 
die gemeente na sy gesig. Ons het nie 
verniet 'n spreekwyse wat sê die ge- 
meente hang aan sy lippe nie. Wanneer 

@ Toer deur Israel, 
Switserland, Frankryk en Engeland. 

Dooie See, Galilea, Athene, Korinthe, 
Rome, Zurich, Parys, Londen. 

Vanaf 17 Augustus tot 7 Septem- 
ber 1976. 





die predikant se hande dan gedurig of 
kort-kort voor sy gesig of rondom sy 
gesig beweeg, verbreek dit die kom- 
munikasie tussen hom en sy gemeente. 


Buitendien kan die predikant darem 
ook dink aan die Bybel op die preek- 
stoel. Meeste van hierdie Bybels is 
maar gehawend. Hulle is nie so ge- 
preek nie — hulle is so gelê. 


“Doring” 








AANDAG 

'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 


Slegs R3,50 k.m.b. pe gekruisde 

TJEK MET KOMMISSIE (Go. 


Regstreeks van Mev. R. Muller, 
Pk. Krugerspos, 
Lydenburg. 

DIE ST RAD 


VAN DIÉ KERK 
IN KOMMUNISTIESE 


1. TERUGBLIK 


Verlede maand is beskryf hoedat die 
Buro vir Godsdienstige Aangeleenthede 
van 'Hsiao Feng in 1950 die kerk van 
buite af op 'n kommunisties geinspi- 
reerde weg begin tei het. Hierdie in- 
menging van die huro, tesame met die 
ontplooiing van verdere kommunistiese 
strategie, het 'n spoedige einde gebring 
aan die optimisme van die kerk in Sjina 





DS. J. P. NAUDÉ 





— 'n optimisme wat gevoed was deur 
stampvol kerke in die stede, 'n groei- 
ende getal gegradueerde teologiese 
studente wat afstudeer en 'n magtige 
Bybelverspreidingsorganisasie wat op 
'n suksesvolle wyse 3 miljoen Bybels 
per jaar versprei het 


2. OPENBARE AANKLAGTE TEEN DIÉ 
KERK 


Om “die kerk se invloed in die open- 
bare lewe verder in te kort het die 
kommuniste begin om die kerk verdag 
te maak. Die kerk is geskilder as die 
draer van die westerse imperiale ag- 
gressie wat ten doel het om Sjina on- 
derhorig aan die westerse kapitalisme 
te maak. Die kerk sou geen werklike 
belang by die lewensvrae en lewens- 
stryd van die Sjinees hê nie, maar sou 
alleen belang daarby hê om as 'n agent 
vir die westerse magte op te tree, 

Die kerk het meteens in 'n verleent- 
heid verkeer. Geskrif op geskrif het die 
diensordes van die kerke as westers 
beskryf. Boustyle: van kerke; liedere en 
gebede was. westers en die sendelinge 
het or enkele uitsonderings na. 'n-wes- 
terse opvoeding en lewensstyl gehand- 


haat. Daarby was Sjinese: christene. sê. 


beinvloed dat hulle afhoemeer ten koste 
van die Sjinese kultuur verwesters. ge- 
raak het. 

Op soortgelyke wyse is die in- 
stroom van westerse kapitaal vir die 
instandhouding van universiteite, kerke, 
hospitale en skole en .vir die opleiding 
van sendelinae verdag gemaak. Ameri- 
kaanse dollars en Engelse ponde het vir 
die Sjinees die 'simbooi van die. we$s- 
terse mpetialisme geword. 


3. DIE CHRISTELIKE. MANIFES 


Op 30 Junie 1950 het kommunistiese 
leiers met n aantal goedgesinde kerk- 
leiers beraadslaag met die doel voor 


0ë om die kerk ook op 'n interne wyse 
te begin beheer. Chou En-lai was self 
teenwoordig en onder die kerkleiers 
was onder andere dr. Y. T. Wu van die 
Y.M.C.A. en Cora Deng, sekretaresse 
van die Y.W.C.-A., asook 'n lutheraan, 
Ainien-san en 'n metodiste leier, biskop 
Z. T. Kaung, teenwoordig. 


Uit hierdie onheilige beraad tussen 
die kommuniste en 40 leiers van die 
kerk in Sjina, is die Christelike Manifes 
gebore. In hierdie manifes word die 
kerk opgeroep om in harmonie met die 
kommunistiese regime saam te werk 
en om alle we$terse imperialisme te 
vernietig. In hierdie manifes het die 40 
kerkleiers hulle kerke daartoe verbind 
om tydens die gemeenskaplike stryd 
teen die westerse imperialisme, geen 
ander kerklike aktiwiteite toe taat 
buiten roetine eredienste op Sondae 
nie. 

Die kommuniste het druk op die kerk- 
leiers uitgeoefen om ampsdraers en 
lidmate van die kerk te beweeg om 
hierdie manifes 'te onderteken. Ses 
maande na hierdie beraad het 1527 
kerkleiers dit onderteken en binne 2 
jaar het 400 000 van die BOO 000 pro- 
testante in Sjina hul handtekeninge op 
die manifes—aangebring. 

Die manifes het n verdere drie-tal 
beperkings op die kerke geplaas. Die 
eerste beperking op die organisasie van 
die kerk was dat beleidsbepalings en 
finansiële administrasie slegs aan Sji- 
nese leiers toevertrou sal word. Wes- 
terse. sendelinge is stelselmatig uit 
senior administratiewe poste onthef en 
beperkings op hulle bewegings het ge- 
volg. Daarby is die verlammende bepa- 
ling- uitaaaefan dat die vloei van wes- 
terse kapitaal na die kerke drasties 
ingekort is. 


4. GEVOLGE VAN. DIE CHAISTELIKE 
MANIFES 


Die koms van die Christelike Manifes 
het 'n vlaag van vervolgings en arres- 
tasies laat ontketen. Elke ampsdraer en 
lidmaat wat. hom nie deur middel van 
sy handtekening aan hierdie verradelike 
manifes wou bind nie, is vervolg en 
gemartel. Vraatevol mans en vroue en 
kinders is weagery om veroordeel te 
word. Huise e. anoer eiendom is ver- 
woes en verbrana en tale cbristene is 
in die openbaar vermoor. mm dié pro- 

SJINA (2) 


vinsie Jehel is hulle oor die verysde 
paaie gesleep waar mense massagewys 
aan mishandeling en blootstelling ge- 
sterf het. 

Hierdie wreedaardige optredes van 
die kommuniste het 'n uittog van lid- 
mate en sendelinge tot gevolg gehad. 
Self met die uittog uit Sjina was die 
Christene nie met rus gelaat nie. 

Elke sendeling wat die land verlaat 
het, moes sonder vergoeding, die trans- 
portaktes van alle kerklike eiendom 
aan die Kommunistiese Party oorhan- 
dig. Hulle moes ook, véér hulle vertrek 
uit Sjina, vooraf hulle voorneme in ' 
plaaslike koerant bekend maak soda 
moontlike eisers met 'hulle in verbinding 
kon tree. Daarby moes elke sendeling 
wat die land wou verlaat, 'n borg voor- 
sien wat sy toekomstige gedrag sou 
waarborg. 

(Word vervolg) 


(Volgende maand: 
Breinspoeling in die kerk.) 





Diskriminasie van 
gelowiges 


Die heersende regerings van kom- 
munistiese lande verklaar sonder uit- 
sondering aar die godsgeloof die 
grootste hinderpaali vir die verwerk- 
liking van die kommunisme is en dat 
hulle nie sal rus voor die godsdiens 
nie uitgeroei is nie. 

... Ondanks die Sogenaamde ge- 
loofsvryheid word die kerklike lewe op 
allerhande wyse bemoeilik, word aan 
ouers gesê, dat hulle kinders geen 
hoër onderwys kan kry nie as hulle 
godsdiensonderrig ontvang, en word 
Christene tot allerhande funksies geen 
toegang verleen nie en selfs ontslaan. 
..'Die kommunistiese state in al die 
Oos-Europese lande laat hullê in met 
die interne Sake van die kerk en maak 
die geloof dikwels voor die klasse in 
skool belaglik. ... Op allerhande wyse 
word intensiawe propaganda teen die 
godsdiens gevoer om veral die jeug 
tot die ateistiese leer te bekeer. Selfs 
word ateistiese jongmanne beweeg om 
teologie te studeer om hulle dan later 
te gebruik tot ondermyning van die 
kerk. 

Persburo 
Nedortenda Hervormd: Kerk 


Monumente vertel (12) 


Aan die begin van Desember 1900 het 
genl. C. F. Beyers met sy kommando 
in die omgewing van Warmbad gestaan. 
Op 7 Desember 1900 vertrek hy hier- 
vandaan in 'n suidwestelike rigting. 
Oor die doel van Beyers se vertrek van 
Warmbad af bestaan by historici nie 
eenstemmigheid nie. Dr. G. D. Scholtz 
meld in sy biografie oor Beyers dat dit 
'n reaksie op 'n versoek van genl. 
Louis Botha was. Botha wou naamlik 
hê dat Beyers sy kommando met die 
van genl. De la 'Rey in Wes-Transvaal 
moes verenig, en dan saam na hom op 
die hoëveld deurbreek, waar dan `n 
aanval op die spoorlyn na Delagoabaai, 
tussen 'Middelburg en Machadodorp, 
gedoen sou word. 





DR. D. J. C. VAN WYK 





Ds. J. F. Naude, wat die slag van 
Nooitgedacht meegemaak het, meld in 
sy werk, Vechten en Vluchten van 
Beyers en Kemp, dat Beyers en De la 
Rey opdrag gekry het om na die Rand 
op te ruk, omdat kennis geneem is 
van Engelse planne.om die myne te 
vernietig. 


Onder die manskappe van Beyers, 
wat ter wille van vertroulikheid nie 
volledig ingelig was oor sy planne nie, 
het in elk geval die vermoede ontstaan 
dat hulle onderweg is na Paardekraal, 
vir die viering van Geloftefees op 16 
Desember. 


'n Feit is dat Beyers en De la Rey 
mekaar teen die 11de Desember op 
Boschfonteinnek in die Magaliesberge 
ontmoet het. Gedurende die 11de en 
12de Desember is hier 'n aanval op die 
kamp van genl. Clements, ongeveer 10 
kilometers verder ooswaarts beplan. 
Hier in die Moot was Clements en sy 
soldate vir geruime tyd reeds die skrik 
van die weerlose vroue in die omge- 
wing. 'Met die oog op die komende 
Kersfees, het Clements hom aan die 
begin van Desember hier op die plaas 
Nooitgedacht, aan die suidekant van 
die 'Magaliesberge, ingegrawe. Sy kamp 
het op 'n gelyk vlakte, vas teenaan die 
berge, gestaan, in die mond van 'n 
kloof, wat met 'n nek tussen twee 
hoë bergkruine deurloop na die noorde. 
Bo-op die kruine het Clements 'n aan- 
tal klipskanse laat bou en beman, as 
beskerming teen moontlike aanvalle uit 
die noorde. Die aand van 12 Desember 
het ds. A. P. Kriel vir Beyers se kom- 
mando 'n diens gehou. Daarna kom die 
kommando in beweging, al langs die 
noordelike hange van die Magaliës- 
berge. Teen dagbreek begin die aanval. 
Beyers sou met 'n deel van die manne 
die westelike bergkruin bestyg, en die 
skanse verower, terwyl komdt. Jan 





DIE SLAG VAN 
NOOITGEDACHT 
13 DESEMBER 1900(1) 


Die gedenkteken in die begraafplaas 
by Boschfonteinnek aan die Magalies- 
berge waar gesneuweldes van die slag 
van Nooitgedacht op 15-12-1900 be- 
grawe is. 
(Foto D. J. C. v. Wyk) 


Kemp dieselfde met die oostelike kruin 
sou doen. Dan sou 'n gesamentlike 
aanval met die kommando van genl. 
De la Rey op die kamp van Clements 
volg. 

In sy Gedenkalbum van die Tweede 
Vryheidsoorlog, beskryf dr. J. H. Brey- 
tenbach die slag van Nooitgedacht as 
een van die skitterendste oorwinnings 
van die Boere tydens die oorlog. Hy 
dank dit veral aan die werk van genl. 
C. F. Beyers. Hy sê die aanvalle op die 
skanse was van die mees vasbeslo- 
tenes wat tydens die oorlog gedoen is. 

Ook G. D. Scholtz maak melding van 
Beyers se besondere onverskrokken- 
heid tydens hierdie slag. Met 'n sam- 
boek in die hand en rewolwer as wapen 
het hy sy manskappe aangevoer. Talle 





Engelse in die skanse op die berg het 
so vreesbevange geraak, dat hulle van 
die loodregte kranse afgespring het, en 
hulle te pletter geval het. Teen sesuur 
was albei die kruine in die hande van 
die Boere, en het Clements besluit om 
ooswaarts uit te wyk. Nou was dit die 
geleentheid waarop genl. De la Rey 
volgens afspraak die kamp sou aanval. 
Om redes wat tot vandag toe duister 
is, gebeur dit egter nie. Weens ge- 
brekkige samewerking het hier 'n gulde 
kans verlore gegaan, om 'n Engelse 
generaal met sy hele mag te vang. 
(G. D. Scholtz, a.w., p. 48. J. F. Naude, 
a.w., p. 192.) Bo-op die Magaliesberge 
het Beyers magteloos gestaan en toe- 
kyk hoe die vyand ongehinderd terug- 
val, sonder dat hy iets daaraan kon 
doen. Die geskiedenis meld ook dat sy 
eie manskappe so behep was met die 
vet buit in die Engelse kamp, dat hulle 
Oop geen wyse beweeg kon word om 
die Engelse verder te agtervolg nie. 


Aan Britse kant was 300 dood, 'n 
aantal gewond, en 300 gevang. Aan 
Boerekant was 19 man dood en 46 ge- 
wond. Die gesneuweldes aan Boere- 
kant is. op 15 Desember, aan die voet 
van die Magaliesberge, voor Boschfon- 
teinnek, op die plaas Boschfontein, 
begrawe. Die Engelse is op die kruin 
van die berge by Nooitgedacht be- 
grawe. Ds. J. F. Naude skryf ook iets 
oor die begrafnis: ,Over de gebruinde 
wangen der mannen, die met de ge- 
sneuvelden aan de gevecht hadden 
deelgenomen, rolden de heete tranen 
als ware ze van eën huisgezin.” 
(Naude, a.w., p. 194.) 


(Op 16 Desember het Beyers en De 
la Rey met hul kommando's op Skim- 
melkop, nog verder weswaarts, Gelofte- 
fees gevier. Hier is later 'n unieke mo- 
nument opgerig. Daaroor egter die vol- 
gende keer. 


In 1938 is Boeregesneuweldes uit 
die omgewing in dieselfde begraafplaas 
op Boschfontein herbegrawe. Op 13 
Desember 1939 is 'n gedenksteen in 
die begraafplaas onthul, soos op mee- 
gaande foto aangedui. Volgens oudl. 
Hendrik 'Hoek van Magaliesburg, wat 
hierdie hele geskiedenis uitmuntend 
ken, het genl. Kemp by die geleentheid 
as spreker opgetree. 


Op 11 April 1976 het die Voortrek- 
kerkommando Bekker, van Magalies- 
burg, waarvan oudl. Christo Steene- 
kamp van die gemeente Magaliesburg, 
die kommandant is, by die begraafplaas 
'n kranslegging gehou, nadat die hele 
terrein die voorafgaande dae deur die 
kommando se kinders pragtig skoon- 
gemaak is. By die geleentheid het 
skrywer van hierdie artikel die groot 
voorreg gehad om vir die kinders en 
aanwesiges die geskiedenis van die 
slag van Nooitgedacht te vertel. 

Oo] 

eweseer VROUERUBRIE K HERE EE EN 





Hervormde Predikantsvroue in Suid-Afrika vanaf 1652 


45. Elizabeth Johanna Jacobse, eerste 
eggenote van ds. M. C. Vos 


V 


Diegene van ons wat 'n korter of 
langer tyd van 'n geliefde eggenoot of 
eggenote deur tyd en afstand geskei 
was en uit ervaring weet watter vreug- 
de daar by 'n weersien is, kan ons 
indink met watter blye verwagting ds. 
Vos in sy eerste vaste gemeente uit- 
gesien het na 'n herontmoeting met sy 
eggenote, van wie hy meer as ses jaar 
vantevore in Kaapstad afskeid geneem 
het. Hierdie vreugde is waarskynlik 
vergroot en verinnig deur die feit dat 
die egpaar swaar offers moes bring 
ter wille van die bereiking van 'n lang- 
gekoesterde ideaal en sielsbegeerte. 





DR. H. M. REX 





Die gebede van ds. Vos en sy ge- 
meentelede vir die voorspoedige reis 
en veilige aankoms van mev. Vos was 
nie tevergeefs nie. Nog voordat ds. 
Vos dit verwag het, het hy 'n brief van 
sy vrou ontvang dat die skip waarmee 
sy van Kaapstad af gereis het, Texel 
bereik het en dat sy by Enkhuizen aan 
wal sou gaan. Sy reaksie op die ont- 
vangs van die blye nuus kan begryp 
word: 


“Ik vloog bijkans derwaarts, en 
ontmoette haar, (na elkander in 
zes jaren, vier maanden en drie 
en twintig dagen, om des Evan- 
gelies wille, niet gezien te heb- 
ben) naar het lichaam, in een vol- 
maakten welstand, en wel in de 
stad Enkhuizen, bij goede vrienden 
van mij aan huis. Aan welkomst- 
komplimenten en gelukwenschen 
was hier geen gebrek, te minder, 
daar er in die stad juist Synodale 
Vergadering gehouden werd. Mijn 
hart was vol, ik dacht veel, maar 
sprak weinig.” 


In 'n daaropvolgende brief aan sy 
anonieme vriend aan wie hy sy lewens- 
verhaal in negentien briewe beskrywe 
het, vertel hy nog iets meer oor die 
herontmoeting in Enkhuizen: 


Dat de eerste ontmoeting van 
mijne vrouw zeer veel blijschap 
bij mij moest veroorzaken, maar 
tevens mij zeer moest aandoen, 
hebt gij zeer wel begrepen, en ik 
heb u zulks ook in mijnen brief 
genoeg te kennen gegeven. Dan, 
op de vraag, of zij niet in on- 
macht bezweek, toen zij mij na 
Zulk eene lange afwezigheid voor 

'n Voorstelling van `n trouplegtigheid in die Amsterdamse Nieuwe Kerk in die 
18de eeu. 


het eerst zag? moet ik antwoor- 
den, dat ik ook zelf daarvoor be- 
vreesd was, en daarom mij van 
iets ten gebruike tegen zulk eene 
buitengewone aandoening voorzien 
had. (my onderstreping — 'R.) 
Evenwel, dit was niet noodig: zij 
was, hetgeen ook uit haar tempe- 
dament voortvloeide, zeer bedaard, 
en mijne hartstocnten waren meer 
in beweging, dan de hare.” 


Aangesien goeie vriende van ds. Vos 
baie graag met. sy vrou wou kennis- 
maak, het die egpaar op pad huiswaarts 
by sommige van hulle vertoef. In die 
Woudenbergse gemeente was daar 
ook aroot blydskap oor die aankoms 
van die nuwe predikantsvrou. ,,Mijn 
huis liep vol”, het ds. Vos in sy se- 
wende brief aan sy vriend geskrywe, 
,om mijne Afrikaansche vrouw te zien, 
te verwelkomen en ons beiden recht 
hartelijk geluk te wenschen.” 


Die lewensverhaal van ds. Vos, ook 
ten opsigte van sy huwelikslewe, is 
ryk aan merkwaardige (fasette. Hy, 

wel as sy eggenote, het in Maart 
(780 seker nie vir een enkele oomblik 
aan die moontlikheid gedink dat mev. 
Vos se eerste ervaring as predikants- 
vrou in Augustus 1786 in die Her- 
vormde gemeente Woudenberg, in 
Nederland, 'n aanvang sou neem nie, 


en boonop onder omstandighede en 
op 'n wyse wat as buitengewoon be- 
skrywe kan word. 


Die eerste Sondag na die aankoms 
van mev. Vos in Woudenberg is, op 
aandrang van die gemeente, op 'n 
plegtige wyse aan God toegewy. Die 
toeloop van die Woudenbergse lid- 
mate asook van belangstellendes uit 
buurgemeentes was op daardie ge- 
denkwaardige Sondag so groot dat 
honderde kerkgangers nie 'n sit- of 
staanpiek binne die kerkgebou kon 
kry nie. In die oggenddiens het ds. 
Vos | Sam. 7:12 as teks geneem: 
,Samuël nu nam eenen steen, en 
steide dien tusschen Mispa en Sen: 
en hij noemde diens name Eben-Haëzer; 
en hij zeide:- tot hiertoe heeft ons de 
Heere geholpen.” In die namiddag het 
hy gepreek na aanleiding van Jos. 
24:15b: ,,Maar aangaande mij, en mijn 
huis, wij 2ullen den Heere dienen.” 


,Groot en veel waren de aan- 
doeningen, (gij kunt denken, bij 
den spreker zoo wel als bij zijne 
hoorders,) God nochtans zijne 
Heilige Engelen hebben er genoe- 
gen in genomen', het ds. Vos later 
hierdie gedenkwaardige Sondag in 
hul Woudenbergse gemeente in 
herinnering geroep. 


DO Na volgende bladsy 


JEUGRUBRIEK 


KONTAK MET GOD 


Hoe weet 'n mens dat jy met God 
kontak gehad het wanneer jy bid? 
Hierdie vraag is deur 'n jongmens aan 
my gevra, en ek wonder wie van julle 
wat dit lees, kan sommer direk daarop 
antwoord? Hierdie vraag kan ons uit- 
brei en dit betrek op die hele erediens: 
As ek deel het aan die erediens, maak 
ek daar waar ek luister, bely, sing en 
bid, kontak met God? Is daar in my 
hart blymoedigheid omdat ek weet dat 
ek God gedank het, sy woord kon 
verneem het, deur Hom gelei en ge- 
troos is? 


As dit nie gaan om kontak nie, waar- 
om bid jy, waarom sing jy tot Gods 
eer, waarom aanbid sy gemeente Hom 
dan? Tog nie uit gewoonte nie! 


Die ervaring is dat die mens dikwels 
sy gebed prewel sonder dat hy werk- 


lik kontak maak met God. Dit gebeur 
veral met vasgestelde geleentheids- 
gebede wat dan ook so maklik ge- 
woontevormend word, soos bv. die 
tafelgebed, jou gebed voor jy gaan 
slaap... so tussen alles deur moet 





DS. N. H. BUITENWEG 


daar nou eers gebid word. Ken u ook 
die vraag: ,,Het ons al gebid”? of ,,Het 
ons gedank?” Dit laat my dink aan die 
verleentheid waarin ek eenkeer was toe 
'n jongman met 'n probleem na my 
gekom het, nl. dat hy met 'n dogter 
uit die gemeente wou trou, maar haar 
vader wou nie toestemming tot die 
huwelik gee, alvorens hy nie eers be- 
lydenis van die geloof sou aflê nie. Nou 
ja, hy kon dit doen, maar hy kan ook 


nie homself bedrieg nie, want sy pro- 
bleem was dat hy nie in die bestaan 
van (God geglo het nie. In ons ge- 
sprekke wat gevolg het kon ek ant- 
woord op vrae oor God, die Verlosser, 
die kerk, die nood van die mens, maar 
daar was een vraag waaroor ek maar 
net verontskuldigend en verskonend 
kon praat, en dit was: ,Wat se soort 
God aanbid die Christene, as hulle aan 
tafel, so tussen die lawaai deur, so 'n 
haastige, onverstaanbaar mompelende 
rympie opsê, met die woord amen 
daaragter '? Is dit deel van ons diens 
aan GOD? Ja so gaan dit so dikwels... 
ons bid en ons bid ook nie. So tussen 
'n lang gaap deur word sy Naam soms 
aangeroep. Die mensekind moet in die 
oë van God nogal verveeld lyk as God 
hom daar sien bid. 

CO] Vervolg op bladsy 28 





HERVORMDE 
PREDIKANTSVROUE 


O] Vervolg van vorige bladsy 

Skaars was die vreugdevolle here- 
niging van ds. Vos en sy eggenote 'n 
werklikheid en mev. Vos se intrede 
as predikantsvrou van Woudenberg op 
'n plegtige wyse gedenk, of 'n nuwe 
probleem het vir ds. Vos opgeduik wat 
hy later beskrywe het as ,,haar diep 
moedelooze... wanhopige toestand" 
en wat hom persoonlik baie smart en 
teleurstelling besorg het. Oor hierdie 
donker dae in sy lewe, wat vir hom 
,akelig en aandoenlik” was, stel ons 
ds. Vos self aan die woord: 

“Nu, zoudt gij denken, was mijn 
geluk ten top gestegen; nu had 
ik genoeg, om al het verdriet, mij 
aangedaan, door mij te verhin- 
deren naar mijn Land en mijne 
maagschap weder te keeren, ge- 
makkelijk te verzetten, en mij 
mijnen weg voortaan met blijd- 
schap te doen bewandelen. Zoo 
had het kunnen zijn; dit had ik ook 
gehoopt en verwacht dan, helaas! 
mijn getrouwe Zaligmaker had mij, 
aan het begin van den levensweg, 
niet tevergeefs onderricht, dat 
200 ik zijn discipel zijn wilde, ik 
mij zelven verloochenen, mijn kruis 
opnemen en Hem volgen moest. 

Ik kreeg mine vrouw, naar wie 
ik met een brandend hart verlangd 
had, in een wanhopenden toestand 
bij mij. (Hierover zoude ik veel 
liever een gordijn schuiven, maar 
opdat dit, voor u en voor anderen, 
tot leering en waarschuwing zijn 


moge, zal ik hiervan iets, en ook 
niet meer dan maar iets, mede- 
deelen.) Mijne vrouw had zich 
sterk verbeeld, zekere belofte van 
God te ontvangen te hebben, dat 
ik als leeraar naar de Kaap komen, 
en God aldaar, door mij, groote 
en heerlike dingen, tot heil van 
zijn Sion, verrichten zoude. En ziet 
de zaak was tegen haar geloof en 
tegen hare verwachting uitgeval- 
len; want in plaats dat ik tot haar 
komen zoude, moest zij tot mij 
komen. Nu zeefde de satan haar 
als de tarwe; nu was het bij haar 
zeker, dat zij, nu zij zich in deze 
zaak bedrogen had, zich in alles 
had bedrogen: al hare werkzaam- 
heden en geestelike ondervin- 
dingen waren nu niets dan bloote 
hersenschimmen en verbeeldingen 
geweest, ja zij hield nu al het 
voorgeven van andere Christenen 
mede voor niets anders, dan ver- 
beeldingen, enz. 


Welke pogingen ook door mij 
en andere verstandige en God- 
vruchtige leraars aangewend wer- 
den, om haar uit deze ongelegen- 
heid te redden, alle echter waren 
tevergeefs: O wat angst en be- 
nauwdheid stond ik menigmaal 
over haar uit! God zij gedankt dat 
zij in de akelige dagen van wan- 
hoop niet tot verschrikkelijke uiter- 
sten gekomen is! En ofschoon haar 
zielsvijand niet altoos met even- 
veel kracht op haar aanviel, bleef 
Zij evenwel meer dan vier jaren 
in een staat van aanhoudende 
wanhoop, hetgeen mij Zoo veel tê 
harder viel, daar ik mij verpijnigen 


moest, om dit, zoo veel mogelijk, 
voor anderen te verbergen.” 


Sedert sy eerste siekte in Wouden- 
berg, was ds. Vos daarna, tydens sy 
verblyf in Nederland, elke winter met 
dieselfde ongesteldheid gepla. Die 
,verschrikkelike borstbenauwdheden, 
ontstaande uit gedurige krampen in 
de long, welke ik van tijd tot tijd uit- 
stond'”, was vir ds. Vos 'n onbeskryf- 
like pynlike ervaring. Sy liggaamlike 
ongesteldheid en die swaar kruis wat 
hy as gevolg van sy gevoelsvrome 
vrou se jarelange geloofstryd moes 
dra, het ds. Vos egter nie verhinder om 
sy ampswerk op 'n voortreflike er ge- 
troue wyse te verrig nie. Sy onder- 
vinding was dan ook dat hy op sy 
gesondste was wanneer hy met preek- 
werk en kategese besig was. Later het 
hy ook eredienste op Woensdae in die 
kerkgebou en godsdiensoefeninge by 
ander geleenthede in woonhuise waar- 
geneem, tot groot seën van die Wou- 
denbergers. 

Ds. Vos vertel ook dat sy gemeente, 
in daardie jare van oproer en party- 
skappe in Nederland en elders in Eu- 
ropa, ,tot de stillen in den Lande” 
behoort het, tevrede was met hul ou 
en wettige regering en nie na enige 
politieke en maatskaplike veranderinge 
verlang het nie. Ds. Vos was so geluk- 
kig en tevrede met sy pastorale werk 
dat hy, na 'n bediening van ongeveer 
drie jaar, 'n beroep na Hilversum van 
die hand gewys en eers na 'n verdere 
gelukkige verblyf in Woudenberg 'n 
beroep na Pijnacker, sy tweede stand- 
plaas in Nederland, aangeneem het. 


(Word vervolg) 

KONTAK MET GOD 


O] Van vorige bladsy 


En wat van luister na Gods Woord? 
God roep tot sy gemeente dat hulle 
getrou moet wees, om toegewy te 
wees, die gesindheid van Christus te 
hê... maar in die daaglikse gemeente- 
like lewe?... bly lidmate in baie ge- 
valle nog net so eiegeregtig, soekend 
na eie eer en erkenning! Die woord 
het tussen dorings en distels geval... 
en het verstik. 

Hoe weet ek dat ek kontak met God 
het? As ons nou uitgaan van die evan- 
gelie dat Jesus vir ons sondes gesterf 
het, vir ons oorwin het, dat Hy opge- 
staan het en lewe, en dat ek ook deur 
my geloof mag lewe, dan sal ons hier- 
aan weet dat ons met Hom gemeen- 
skap het: 

As daar nê my dankgebed, my lof- 
sang tot sy eer, ongekende vreugde 
en blydskap in my hart is, ten spyte 
van my lewenssituasie, as hierdie in- 
nerlike blydskap uiting vind in my 
gemoed, in my lewe en lewenshouding 
en in hierdie troostelose wêreld soos 
'n oorwinningslied klink, dan hét ek 
tog kontak met die Heer wat beloof 
het: ,Ek is met julle tot aan die vol- 
einding van hierdie wêreld.” 

Jesus Christus het gesê: ,Kom na 
My toe, almal wat vermoeid en belas 
is, en Ek sal vir julle rus gee.” Hy doen 
dit ook. Hy géé rus van die sorg en 
kommer van hierdie wêreld. En wan- 
neer ek nê my smeekgebed, my hulp- 
geroep om krag en volharding, ver- 
troos opstaan, in my hart verlig voel, 
met besieling my kruis op my neem 
en Jesus volg, dan hét ek kontak met 
my God gehad. Dan dra Hy my las 
saam met my. 

Hieraan weet ek dat ek kontak maak 
met my hemelse Vader: wanneer ek in 
gebed, in die diens aan God in sy 
huis, getroos is in my droefheid of 
angs, wanneer onwrikbare geloof in 
Hom, die Lewe, en wat ook die lewe 
gee, my hart weer bly maak in dank- 
bare berusting. So het ek kontak met 
Hom, want my troos en krag Iê in die 
wete dat Hy by my is. 

As ek na Hom soek in skulderken- 
ning, met 'n teleurstelling in myself 
omdat daar in my hart oordeel is oor 
ander, verwerping of woede vanweë 
die kwaad wat ander my aandoen, dan 
sal ek ook hieraan weet dat ek kontak 
met Hom het: as ek voel dat ek totaal 
vergewe het... soos Hy my sondes 
en skuld vergewe het. Wanneer ek my 
naaste, my kind, my vriend en selfs 
my vyand sien, soos Hy my aansien... 
dan het ek kontak met God, dan het 
Hy in my woning gemaak, want dan 
is hierdie eie-ek gekruisig, en leef Hy 
in my. 

Ek dink hieruit is dit ook duidelik 
dat dit hierdie kontak is met God, 
hierdie soeke na Hom, wat dit moont- 
lik maak dat ek die nuwe mens kan 
wees, soos Paulus dit stel, dat die ou 
mens gekruisig is, dat ek myself kan 
verloën en Jesus volg. 


Maar wat behels dit? Daar moes na 
Hom geluister gewees het. Dit ver- 
onderstel dus dat God Homself aan 
ons bekend gemaak het waardeur ons 
Hom in sy grondelose liefde en ewige 
krag ken. Deur die geloof in Hom weet 
ek... Hy is hier, hier waar ek Hom 
soek. Hy luister waar ek na Hom roep. 


Hoe skuldig is ons as ons daaraan 
dink dat hierdie erediens, hierdie gebed 
van ons, 80 gewoontevormend geword 
het. Het ek werklik beleef wat ek ge- 
sing het: ,,Op berge en in dale, en 
oweral is God... Sy troue Vader oë 
sien alles van naby ...”? Ons gods- 
diens, ons verhouding tot God kan so 


sonder gemeenskap met die Vader 
wees, en ons gebedslewe sê uit roe- 
tinel 

Dit is wanneer ons nie waarlik ge- 
meenskap met die Vader het nie, dat 
ons as Christene 'n struikelblok is vir 
menigeen. Dink maar net aan ons vuil 
praatjies, ons taal, ons gesindheid. Wat 
het ons vir God oor? Hoe dien ons 
Hom? Ons kan vir Hom geen getuies 
wees nie, want ons leef net soos die 
wêreld asof daar geen God is wat lei, 
wat troos, en wat sien en hoor nie! 

Ek weet, dit pas mens nogal om nie 
intens kontak met God te maak nie, 
dan is mens mos makliker tevrede met 
jouself. Dan sê jy mos maklik vir ie- 
mand: ek is nou maar so, en jy moet 
my so aanvaar... 'n gesindheid wat 
ook dikwels tot huweliksprobleme lei. 

'Maar dit moet ons weet: vir elkeen 
wat na Hom soek, Hy is met ons. Hy 
is hier. 

) 





Lesers skryf 


Geagte Redakteur, 


In 'n artikel in ,,Die Hervormer” van 
Mei 1976 onder die opskrif ,Waarom 
die jeug in afsonderlikheid benader”, 
word verwys na 'n ander artikel in 
,Die Hervormer” en ek neem aan, en 
ek hoop ek is korrek, dat dit die artikel 
is wat ek 'in ,,Die Hervormer” van 
Februarie 1975 laat verskyn het onder 
die opskrif ,,Die taak van die kerk aan 
die jeug van die kerk”. 

Ek het destyds reaksie verwag — 
daar het wel daarna een brief verskyn 
— na aanleiding van dié artikel en in- 
dien daar enigsins positiewe- en op- 
bouende reaksie sou gekom het — nie 
dat ek daarmee wil sê dat almal met 
dit moes instem of dat die laaste woord 
gesê is in verband met hierdie aange- 
leentheid nie — sou ek dit waardeer 
het. Normaalweg sou ek nie daarop ge- 
antwoord het nie, maar as gevolg van 
die trant, met verwysing na uitsprake 
SOOS ,,onverantwoordelike bewering”, 
,halstarrige kortsigtigheid” en ,,moet 
ons weer 'n keer objektief die Bybel 
benader”, waarin hierdie redelik ver- 
traagde en ongegronde reaksie gestel 
is, kan ek nie anders as om die pen 
op te neem nie. 


Sonder om op al die sake, waarvan 
die meeste in Ak geval op geen:-bene 
staan nie, in die besonder in te gaan, 
wil ek die skrywer net daarop wys dat 
die hele saak wat hy probeer stel deur 
die mat val met sy opmerkings: ,.... die 
kerk voel dat hierdie individualisering 
tot nut en heil vir die kind is, .. .”; ,Dit 


“ 


is myns insiens...” en ,,vanweë die 
situasie waarin die jongmens hom be- 
vind...” Die kerk se optrede word baie 
beslis nie bepaal deur die ,,gevoel” en 
deur ,,persoonlike opinies” en deur die 
,Situasie” nie, maar deur die Woord 
alleen — dit wat ek in my artikel juis 
probeer aantoon het. 

Die skrywer sê dat hy die Bybel ob- 
jektief wil benader maar dit is 'baie 
duidelik uit sy manier waarop hy die 
Skrif hanteer dat hy nie juis daarin 
slaag nie. Dit is niks meer as 'n paar 
los opmerkings wat ek nie eers as 'n 
,poging” sal wil beskryf nie. 

Al konklusie waartoe ek kan kom, 
is dat die skrywer 6f my artikel nie 
goed gelees het 6f nie verstaan het 
wat ek probeer sê het 6f dat hy, wat 
die onderhawige saak betref, nie juis 
baie ernstig na die Bybel wil luister nie. 


Ds. G. N. Bloem 





'N PREDIKER SE VOORLIEFDE 


'n Prediker moet niks liewer doen 
as om die Woord te verkondig nie. 
As dit nie die geval is nie, dan staan 
hy 'in die verkeerde beroep. Om te 
preek moet deur sy are vloei totdat 
die boodskap sy asem en sy lewe 
word. Die boodskap sal hom dwing, 
hom dryf, selfs in hom ,,ontplof”. So 
groot sal die verlange wees om te 
preek, dat hy dit moeilik sal vind om 
die tyd af te wag om die boodskap van 
God te bring. 


Uit: ,Christianity Today” 


Die Kategese 





Altyd is daar mense wat dit betwy- 
fel dat Kerkgeskiedenis nodig is om 
onderrig te word aan die katkisante. 
Daar is veral baie stemme wat geen 
Kerkgeskiedenis aan veral jonger kin- 
ders onderrig wil hê nie. Ook het baie 
stemme opgegaan teen die hoeveelheid 
Kerkgeskiedenis in ons goedgekeurde 
handboek. Daar is selfs beweer dat die 
Kerkgeskiedenis wat van minder belang 
is, dikker is as die Bybelgeskiedenis- 
handboek en die Geloofsleerboekie! 


DR. H. G. v.d. WESTHUIZEN 


Dis my mening dat Kerkgeskiedenis- 
onderrig noodsaaklik is, selfs aan die 
heel jongstes. Opdrag is dan ook aan 
die opsteller gegee om die Opsom- 
mings so te formuleer en in te deel dat 
dit prakties bruikbaar vir alle ouder- 
domsgroepe sal wees. Ook die inlei- 
ding in die handboek behoort in 
hoofsake opgesom te word. Dan kan 
elke kind Kerkgeskiedenis leer. Kerk- 
geskiedenis 'is 'n vierledige skool 
'n Liefdeskool. Onbekend is onbemind. 
Dus as ons die kerk deur sy geskie- 
denis ken, sal ons die kerk (en ons 
kerk) liefhê. Tweedens is kerkgeskie- 
denis 'n Tugskool. Neem uit die verlede 
wat goed is en bou daarop in die toe- 
koms (Paul Kruger se laaste boodskap 
aan sy volk). Paulus skryf, soos die 
opsteller van die handboek, prof. A. D. 
Pont, dit ook stel: ,Al hierdie dinge het 
hulle oorgekom as voorbeelde en is 
opgeskrywe as 'n waarskuwing aan 
ons op wie die eindes van die eeue 
gekom het.” (1 Kor. 10:11.) Derdens 
is Kerkgeskiedenis 'n Wêreldgebeure- 
skool. As ons Pont se Inleiding lees 
bemerk ons die verbandlegging tussen 
heilsgeskiedenis en geskiedenis. Wie 
die heilsgeskiedenis of Kerkgeskiedenis 
ken, bemerk daaruit in die lig van Kol. 
1:16, 17 dat Christus die kern van die 
heilsgeskiedenis is; die heilsgeskiede- 
nis weer die naaf van die wêreldge- 
skiedenis is; die heilsgeskiedenis weer 
die naaf van die wêreldgeskiedenis. 
Aldus verkry ons beter perspektief op 
die wêreld. Vierdens is Kerkgeskiede- 
nis 'n Godskool. In die lig van Gods 
Woord leer ons God in die geskiedenis 
ook ken. Dis Hy wat sy dade met die 
wêreld in die kerkgeskiedenis sigbaar 
laat word. Vergelyk Ps. 78:6, 7. 

Kerkgeskiedenisskrywing het natuur- 
lik met die Handelinge, geskrywe deur 
Lukas, begin. ,Na die Lukaniese ge- 
skiedskrywing ... is die eerste werklike 
kerkhistorikus Eusebius... wat onge- 
veer in die jaar 339 oorlede is... Die 
hoofmotief van Eusebius se kerkge- 
skiedskrywing is om die geskiedenis 
van die Christendom as uitverkore 


KERKGESKIEDENIS 


IN DIE 


KATEGESE 


Godsvolk te beskrywe en om dan, as 
tweede motief, die oorwinning van 
God oor die duiwel aan te toon...” 
(A. D. Pont, H.T.S. Jg. 31, Afl. 1 en 2, 
bl. 38.) 


Die eerste man wat Kerkgeskiedenis 
as katkisasievak ingevoer het in die 
kerk, is niemand minder as die groot 
kerkvader Augustinus (plus-minus 400 
n.C.). ,,By hom tref ons onderrig in die 
Kerkgeskiedenis vir die eerste keer 
aan.” (M. J. Beukes, proefskrif bl. 81.) 
Daar is 'n baie interessante en omvang- 
ryke motief waarom Augustinus be- 
weeg is om soveel waarde aan die 
kerkgeskiedenis te heg. Vir eeue lank 
kry ons in die kerk die chiliaste en 
anti-chiliaste. Dit is die voor- en teen- 
standers van `n duisendjarige ryk, 'n 
millenium, vér die wederkoms van 
Christus, of wel ook vér 'n derde 
koms van Christus, maar in elk geval 
in die toekoms. Die anti-chiliaste (hoe- 
wel ook onder hulle baie variante is) 
beweer dat ons tussen pinkster en 
wederkoms reeds in die sogenaamde 
duisendjarige vrederyk van Openb. 20 
verkeer. Die eerste grote voorstaander 
van laasgenoemde standpunt, ook nog 
steeds sedertdien oorheersend die 
standpunt van die kerk vandag, is 
Augustinus. (Dr. G. C. v. Niftrik, De 
Vooruitgang der Mensheid, bl. 164 v.) 
Dit is dan te verstane dat hierdie pe- 
riode waarin ons nou is, wat die dui- 
sendjarige vrederyk is (sic!), histories 
gefynkam moes word en dat dit ook 
onderrig moet word aan die kinders 
van die vrederyk! 


Terwyl kerkgeskiedenis nou in die 
kategese ingesluit is en daar, Soos 
voorheen genoem is, goeie gronde voor 
is, moet ons nie halfhartig altyd die 
onderrig hiervan afskeep of stilswygend 
nalaat nie. Dis waar dat die hand- 
boekie dik is. Maar die vergelyking 
tussen dié handboek en die ander 
gaan nie op nie. By Bybelgeskiedenis 
en 'Geloofsleer is die prediking, en 
daarna elke kategeet, en primêr die hele 
Bybel, steeds bron van onderrig. By 
die Kerkgeskiedenis is dit anders. Die 
handboek is die primêre bron. Daar 
word nie oor die kerkgeskiedenis ge- 
preek sodat die prediking die kategeet 
ook daarin verder onderrig nie. Die 
kerkgeskiedenishandboek moet so vol- 
ledig wees dat dit self die volledige 
onderrig aan die katkisant verstrek. 
Daarom hoef werklik nie alles in die 
handboek deur die kategeet geleer te 


word nie. Die opsommings, veral die 
verwagte opsommings, is daarom die 
aangewese hulp in die onderrig van 
Kerkgeskiedenis. 

'My eerste liefde spesifiek vir die 
Hervormde Kerk het in my kleinkinder- 
jare opgevlam by die lees van oom 
Fanie se geskrifte oor die Kerkgeskie- 
denis. 

@ 





Boekaankondiging 


1. Die Nuwe Testament en Psalms 
Good News for Modern Man” 
3. Die woord vir elke dag 


N 


Hierdie Bybelgedeeltes, en die stig- 
telike woord vir elke dag opgestel deur 
kapelaan-generaal J. A. van Zyl, word 
in die operasionele gebied aan elke 
lid van ons Suid-Afrikaanse Weermag 
aangebied as ,,deel van die toerusting 
tot verdere geestelike bewapening vir 
elke lewenstryd"”. 


Die drie uitgawes is in sakformaat, 
pragtig uitgegee deur die Bybelgenoot- 
skap in Suid-Afrika. 

Dit stem tot groot dankbaarheid dat 
die Suid-Afrikaanse Weermag se Ka- 
pelaansdiens ons manne in uniform 
geestelik ook op die manier wil versorg. 
Die eerste weerbaarheid is immers in- 
nerlike weerbaarheid. Ons het groot 
waardering vir hierdie werk van ons 
kapelaansdiens. 'Die kruisteken uit 
Konstantyn se tyd met die onderskrif: 
,In hierdie teken” sal jy oorwin, is 
raak gekies vir 'n leër 'wat met God 
rekening wil hou. 


Joh. Dreyer 


Perskor, Johannesburg kondig aan: 


1. Orrelpunte deur Jeanne Goosen. 

Prys R4,50. 

'n Wingerdstok sal rank deur M. M. 

Walters. Prys R4,50. 

Soo-oo-oopwa deur 

merus. Prys R3,95. 

Om 'n mens na te boots deur Jean- 

ne Goosen. Prys R2,90. 

5. Die teeparty deur Joey Mostert. 
Prys R3,50. 

6. Diep in die blou stilte deur Hymme 
Weiss. Prys R4,95 

7. Barrevoets oor Drakensberg deur 
Anna de Villiers. Prys R4,95. 


Marié Blo- 


hd eN Re 

WAT VAN DIÉ 
OUDERLING 
VERWAG WORD 


(a) LIEFDE: Die Heiland stel eise 
vir elkeen wat in die koninkryk van 
God arbei. Die grootste eis, is die eis 
van die liefde as vrug van die geloof. 
Wanneer die liefde van Christus nie 
die huisbesoeker (ouderling) vervul 
nie, dan word woorde wat oorspronk- 
lik 'n ryke inhoud gehad het, leë, koue 
terme. Dit voel die opgesoekte persoon 
baie gou of iemand kom as sedepredi- 
ker of deur die genade en ontferminge 
van Jesus Christus. Hoe sal ons sonder 
liefde, met oorgawe kan luister na die 
eindelose sorge, sondes en aanklagte 
van 'n afgedwaalde? Hoe sal ons kan 
volhou om die onaangename besoeke 
te doen en 'n bepaalde adres nie laat 
staan nie as ons nie uit die liefde van 
Christus lewe nie? Die liefde is die 
vervulling van die wet, ook vir die 
huisbesoek. Christus moet gestalte in 
die huisbesoek kry. Daarom is dit van 
so groot betekenis of ons self naby 
die Here leef. 'n Ongesonde geestelike 
lewe ontneem die vrymoedigheid en 
blymoedigheid om van die Here te 
getuig. 


Oudl. A. A. du Plessis 
Gemeente: Horison 


Elke huisbesoek moet ons in gebed 
en geloofsaefening voorberei. Ag, hoe 
skiet ons daarin te kort? Hoe arm en 
swak staan ons nie soms teenoor die 
mense wat ons besoek nie. Ons het 
ons uitgangspunt vergeet en daarom 
was ons nie gelowig-afhanklik nie. 


(b) KENNIS: Die liefde sluit kennis 
nie uit nie, maar in. Ons het geestelike 
kennis nodig van Gods Woord en van 
die mens. Allereers van Gods Woord. 
Ons moet tuis wees in Gods Woord. 
Ons moet Gods Woord nie net met die 
verstand ken nie, maar ook met ons 
hart en met ons liefde. Dan sal ons die 
sentrale waarhede verstaan en ook die 
gawe besit om die waarheid van Gods 
Woord aan hulle wat ons besoek oor 
te dra. 


(c) LUISTER: Nou kom dit daarop 
neer dat ons leer soek, waar die nood 
— die spesiale nood — van diegene 
wat ons besoek, in bestaan. Vir die 
Heiland was dit maklik omdat Hy ge- 
weet het wat daar in die mens is. Hy 
het elkeen deurgekyk. Hy het geweet 
dat die swak punt van die Samaritaanse 
vrou haar sonde teen die sewende 
gebod was, en dat die hart van die ryk 
jong man in die rykdom van sy aardse 
goedere verborge was. AS ons weet 


HUISBESOEK 


DEUR DIE 


OUDERLING 


waar die skat is, sal ons ook weet 
waar die hart is. En Jesus vra die hart. 
Waar is die deur wat vir die Heiland 
gesluit bly, en waardeur Hy juis wil 
inkom? Die ryk jong man het al die 
deure van sy hart vir God oopgesit be- 
halwe die EEN deur, waardeur God juis 
wou binnekom. Christus, as die alwe- 
tende, onfeilbare soeker, weet dit direk. 
Maar ons is sondig, en gebrekkig. Baie 
maal weet ons nie wat ons aan iemand 
het” nie. Om dit te weet is daar baie 
liefde, diskresie en geestelike verstand 
voor nodig. Daarom moet ons veral op 
die huisbesoek ook luister. Om te 
luister is moeilik. Ons is veels te on- 
rustig, en veels te druk en praat te 
veel, voordat ons goed weet wat ons 
moet doen en wat ons moet sê. Ons 
wil die sieke soms al die medisyne uit 
ons beproefde apteek tegelyk laat sluk, 
met die noodlottige gevolg, dat ons 
die pasiënt nog sieker maak. Dit is nie 
die skuld van die medisyne nie. Dit is 
ONS skuld. Dan het ons nie na die 
klagte van die sieke geluister en nie 
na die kwaal gesoek nie. Om te luister 
veronderstel dat ons belangstel en lief 
het. Die liefde doen moeite om te leer 
ken, wie en hoe die voorwerp van ons 
liefde is. En hoe meer liefde en belang- 
stelling ons openbaar, des te meer sal 
ons die besoekende se vertroue wen 
en. die hart vir ons ,,oopgemaak word". 
Ons hoef nie die eerste maal. wat ons 
met iemand kennis maak, die medisyne 
van Gods Woord te bring nie. In baie 
gevalle kan dit miskien wel, maar daar 
is tog ook siekes wat eers ,,onder ob- 
servasie” moet kom voordat die dokter 
die siekte durf vasstel en aan die 
genesing begin werk. 


Om te luister, te ondersoek en nie 
ontydig in te aryp nie, is die barm- 
hartige werk van die liefde. Natuurlik 
is daar ook mense na wie ons nie lank 
hoef te luister nie en tot wie ons baie 
gou moet spreek. Ons moet net eers 
oortuig wees van die plek waar iemand 
Sit”, op die vlak waar hy lewe. Ons 
moet kom waar hy is, nie hy moet kom 
waar ons is nie. Ons moet van ons pad 
af gaan en op sy pad kom. Die herder 
kom op die dwaalpad van die verlore 
skaap. Ons moet tot die nood afdaal 
of tot die gewaande hoogheid opklim. 
En daar moet Gods Woord kom om 
diegene wat in die diepte sit, op te hef 
en om diegene wat so 'n hoë standpunt 
inneem verleë te maak in daardie 
skynposisie. Ons moet die afgedwaal- 
des opsoek en nie hulle vir ons nie. Dit 

FWEEDE 
AFLEWERING 


is die beeld van Christus se opsoe- 
kende liefde. So word ons deur Chris- 
tus gestuur om te soek net soos Hy 
deur die Vader gestuur was om te 
soek. Die lig van Gods Woord, moet 
opgesteek word, daar waar die ver- 
lorene in die donker sit. Met die huis- 
besoek kom ons nie om onsself te 
verlig deur die lig op te steek waar 
ons is nie, maar om die een wat besoek 
word, te verlig op die plek waar hy in 
die donker sit. 


Allermins moet die huisbesoeker sy 
argumente teen die Roomse kerk, of 
teen die kommunisme of vrydenkers 
afratel, want dan is hy geen sielsorger, 
geen herder wat die afgedwaalde skape 
soek nie, maar 'n soldaat wat op sis- 
teme en stelsels skiet. Dan sou die 
handigste wen. Maar al het ONS 
,gewen'”, het ons nog nie 'n mens-in- 
nood by die Heiland gebring nie, en 
dan het ons die oorwonnene daarmee 
nog nie vir Christus gewen nie. Daar 
is niks so gevaarlik as die debat nie. 
Daar loop die mens die meeste gevaar 
om hom in die posisie van selfhand- 
hawing te plaas. Ons moet teen sulke 
onvrugbare 'besoeke en gesprekke 
waak. Ons kom nie oor vroom mense, 
oor kapitalisme en sosialisme of oor 
oneerlike kerksmense en goeie onge- 
lowiges te praat nie, maar oor die 
Here Jesus wat 'n plek, ja, DIE plek 
vra in die lewe van diegene wat ons 
besoek. 


SLOT: Om na mense te gaan en die 
gesprek te begin en te voleindig, is 
daarom 'n geloofswerk. Die Here sal in 
alles voorsien. Dit is so heerlik as ons 
ons gesprekke deur die geloof begin en 
ook voortsit want dan kan ons in die 
trou van die Here roem. Hy beskaam 
nooit. Die Here gee wysheid, lig en 
leiding. Vertrou daarop en gaan heen 
in die krag van die geloof. Dan sal die 
Here ons genadegawes in werking 
stel, ontwikkel en gebruik. 





Die voorsienigheld van God 


Hy wat dink dat hy alles wat gebeur 
op die voorsienigheid van God kan 
betrek, loop onherroeplik vas met sy 
geloof. Alles wat gebeur is nog nie die 
wil van God nie. Daar gebeur 1000 en 
een dinge in stryd met die wil van God. 
Daarom moet u nooit oor die voorsie- 
nigheid van God buite die geloof in 
Jesus Christus om spreek nie. 


Hervormd Weekblad 

As 'n foto geplaas moet word R7,00 
ekstra vir die maak van drukkersblok. 





Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 





Amptelike Berigte 


BEROEPE PREDIKANTE 


Bedank: 

Ds. W. J. Steyn van Turffontein na 
Noordelike Pietersburg en Marikana. 

Ds. A. A. J. Swart van Klerksdorp-Oos 
na Lydenburg. 

Ds. P. S. van Staden van Bloemfontein- 
Wes na Volksrust. 

Ds. J. D. Maloney van Wonderfontein 
na Krugersdorp-Wes. 

Ds. L. J. $. Steenkamp van Ogies na 
Glencoe. 

Ds. W. 'G. Habig van Eikenhof na 
Kroonstad. 

Ds. H. C. v.d. Merwe van Kuruman na 
Newlands. 

Ds. J. P. J. Fourie van Ebenhaezer na 
Greylingstad/Villiers en Bethlehem/ 
Ficksburg. 

Ds. W. J. Steyn van Turffontein na Pot- 
Chefstroom militêre kapelaan. 

Ds, $. G. A. Golden van Vereeniging 
na Joachim Prinsloo. 

Ds. A. J. Willemse van Kimberley na 
Kroonstad en Volksrust. 

Ds. J. C. v.d. Merwe van Newlands na 
Tsumeb /Grootfontein. 

Ds. P. S. v. Staden van Bloemfontein- 
Wes na Marikana. 





IN MEMORIAM 


VERVOLG 


MOOLMAN, Christoffel Johannes. Hoe 
ontsettend groot was die verlies met 
sy skielike en onverwagse heengaan 
op 25 Junie 1974 nie! ewegroot bly die 
verlange na hom met sy stil, rustige 
en liefdevolle persoonlikheid. Net die 
Heer se genade kan die diepe wonde 
genees. 


Eggenote, moeder en kinders. 


'n Danklied 


As hartseer groot is,-wonde rou, 

bly U. liefde Heer so sterk en trou. 

As ongeloof om my wil draai 

en in my hart wil twyfel saai, 

laat 'n danklied uit my straal, 

wat' my gees sal sterk en staal, 

nie slegs vir seëninge dank te bring, 

maar as U wil soms anders is, ook nog 
U lof te sing; 

die lied aan ander oor te 'dra 

en vreugde in 'hul lewens in te dra. 

Die lewe is hier van korte duur, 

bly - by my, en laat my bly wees in 
U Heer! 


20/5/16 
M.J.C.M. 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


JOUBERT. In liefdevolle herinnering aan 
ons geliefdes wat van ons weggeneem 
is, ons moeder en grootmoeder Mach- 
teld (Annie) 18 Augustus 1951; vader 
en grootvader Sarel 12 Julie 1953; nig- 
gie Melisande 17 September 1958; 
broers Izak 4 April 1963 en Johannes 
14 Oktober 1969. 


Verlangde agterblywendes. 
Charlotte Joubert en familie. 
Bel-Air 38, 


Pretoriusstraat 658, 
Pretoria. 


VAN DYK. Frans 
Johannes. Met 
diepe weemoed 
dink ek vandag 
terug aan hom op 
12 Julie 1975. Een 
jaar van eensam- 
heid is verby en 
nog so helder ont- 
hou ek hom in die 
dae van gesond- 
bied, maar ook 
dae, aande en 
nagte van same- 
Syn van pyn en 
smarte, ja saam- 
gesing, gebid, ge- 
huil. Baie trane 
vloei in stille wat net God van weet, 
sy plek is leeg, sy stem is stil ons 
swyg o Heer, dit was u wil. 

Sy verlangende eggenote 

en kinders Kosie, Freda 

en Alta. 


Hendrikstraat 757, 
Hercules. 

ho 


| DIE 1976 


,Ek is die Here jou God wat jou uit 
Egipteland, uit die slawehuis, uitgelei 
het.” 

Dit is tog darem so lank gelede dat 
dit sekerlik nie nou nog van my ver- 
wag kan word om hiervoor erkentlik- 
heid te toon nie. 

,Jy mag geen ander gode...” 

Ek is lid van 'n Christenvolk en nie 
'n aanhanger van 'n heidense geloof 
nie. Dis tog genoeg nie waar nie? 





OUDERLING J. H. LOTZ 





,Jy mag die Naam van die Here jou 
God nie ydellik gebruik nie.” 

Ek doen dit maar net uit onbedag- 
saamheid of as ek skrik of as ek baie 
opgewonde is. Ek bedoel niks verkeerd 
daarmee nie. *; 

,Gedenk die sabbatdag” maar ek 
gaan mos kerk toe — as dit my pas. 

,Ses dae moet jy arbei” wie het tog 
so 'n verouderde voorskrif gegee? He- 
dendaagse omstandighede stel 'heel 
ander eise. Soos weens mannetekort 
moet my vrou ook werk. Ons gee dus 
elkeen 5 dae dit wil sê 10 dae. — Is dit 
nie genoeg nie? 

,Eer jou vader en jou moeder.” Ek 
skinder nou wel bietjie van die ou 
mense, maar ek erken tog dat hulle 
my ouers is en daarom sorg ek ook vir 
hulle — selfs al kos dit my 'n hele paar 
rand aan die oue-tehuis en heelwat van 
my kosbare tyd om soms daar in te 
loer. 

,Jy mag nie doodslaan nie.” — Let- 
terlik sal ek dit nooit doen nie. As 'n 
man my darem te na kom en dwars in 
my pad tot bevordering staan, moet ek 
hom tog wegstoot. Miskien is dit jam- 
mer dat ek daarna nie tyd het om om 
te kyk of hy nie dalk as gevolg van my 
behandeling besig is om te sterf nie. 

,Jy mag nie egbreek nie.” — Nogal 
lastig, maar ook so verouderd as maar 
kan kom. 'Dwarsoor die beskaafde 
wêreld is dit mos so dat 'n mens skoon 
uit die mode is as jy nie seksueel 
meedoen nie. Die meeste gevalle is 
veel erger as egbreek. Hoekom dan net 
vir my preek? 

,Jy mag nie steel nie.” — Ek steel 
ook nie. Tenminste nie volgens die ook 
verouderde opvatting van wat steel is 
nie. Moenie nou praat van 'n ander 
handige naam vir dieselfde kwaad nie. 
Moenie so iets soos tyd, eers noem 
nie. 

,Jy mag geen valse getuienis”... 
Ek weet waarvan ek praat en is 'n man 
wat reguit praat. Wat ek sê, kan geen 
hof my oor veroordeel nie. 

,Jy mag nie... begeer.” Ek begeer 
nie. Ek vat. As ek iets wil hê wat my 

naaste s'n is, sorg ek maar net dat ek 
bietjie slimmer as hy is en hom voor- 
spring. Maak dit nou saak of dit sy 
vrou, sy huis, of wat ook al is. As hy 
dan so onnosel en aan die slaap is, is 
die verlies net sy verdiende loon. 

Ek is 'n 1976 mens. 

Maar ek moet tog middele hê om 
my eie sake te bevorder. 

Daar is wel die metode van be- 
kwaamheid, maar dit eis baie baie jare 
van harde toegewyde werk en in hier- 
die haastige tye waarin ons leef, is daar 
nie tyd voor nie. 

Daar is ook die metode van ,,nie wat 
jy ken nie, maar wie jy ken.” Ook hier 
kan soms lastige haakplekke wees. 

En dan is daar geld — ek herhaal 
GELD. As ek geld het, is alles reg. Die 
besighede gee my voorkeurbehande- 
ling; ek kan gaan wanneer en waar ek 
wil; ek kan gunste verkry deur dit te 
koop — ja, kortom, ek kan alles ver- 
mag met geld. 

Is die hele wêreld dan nie so nie? 
Is die staan en val van volke en nasies 
dan nie afhanklik van geld nie. 

Om geld te bekom moet ek my diens- 
te aan die hoogste aanbieder gee en 
om my geld te kan geniet moet ek so 
min as moontlik werk sodat daar tyd 
vir ander dinge is. 

Maar eintlik is enige vorm van werk 
nog te stadig om tred te hou met alles. 

Ek moet dus allerhande metodes be- 
dink om voor te kom en voor te bly. 
Doen die uitlanders dan nie dieselfde 
nie? En ek doen tog niks oneerlik nie. 
Ek help net myself. Daar is tog niks 
mee verkeerd nie. 

Hoe kan jy nog van 'n DIENSmotief 
praat? 

Ek is nie stroomop nie. Ek is 'n 1976 
mens. 

As u sê ek stel die 1976 mens in 'n 
te slegte lig, laat ek dit dan ook by 
wyse van 'n aanhaling in die ander 
landstaal sê. 

Ek wil niemand beinvloed nie en 
noem dus nie die skrywer of die bron 
nie. Besluit self of ` saamstem. 

We have become arrogant and 
selfish. We have polluted the fertile 
lands the living God GAVE US. We 
have polluted the air, the rivers, lakes 
and oceans. We have polluted our 
own minds and those of our children 
— teaching 'the anti-God fable of 
evolution. We have given public ac- 
ceptance to the misnamed “new 
morality” which is gross IMmorality! 
We have given public acceptance to 
homosexuality, premarital sex, and per- 
version. We have. polluted the sacred 
institution of marriage, and through a 
constantly increasing divorce rate, we 


Die Hervormer, Julie 1976, bladsy 32 


have started on a course of destroy- 
ing the home and family relationship — 
the foundation of any stable society. 

We have filled our lands with crime 
— with corruption in high places — 
with violence.” ) 

Die oorsaak van dit alles? ,,...om- 
dat hulle dit nie die moeite werd geag 
het om 'God in erkentenis te hou 
nie...” — lees maar self Rom. 1 vers 
28 en wat daarop volg. 

Die oplossing ,,terug weer na die oue 
paaie”? 

Die vraag: Hoe? Ja hoe?? 


Boeke 


1. Raponsie 'n Sprokie deur die broers 
Grimm met tekeninge van Berna- 
dette. Prys R3,90. 

2. Dwerg Langneus deur W. Hauff met 
tekeninge deur Hechelmann. Prys 
R3,90. 

3. Doringrosie deur Grimm-broers met 
illustrasies deur Errol le Cain. Prys 
R3,90. 

4. Die Vlieënde Skip deur Rosemary 
Harris met illustrasies Errol le Cain. 
Prys 'R3,90. 

Seldsaam mooi uitgegee met ge- 
kleurde tekeninge van outydse sprokies 
wat die aandag trek en die verbeelding 
van kinders sal aanwakker. Die illustra- 
sies is die een na die ander fyn en met 
smaak uitgegee. 

Almal uitgegee deur H.A.U.M. Pre- 
toria. 





E.H.D. 


Die Diereryk — Reeks: Die handel 
oor die paar- en teëlgewoontes van 
verskillende diere en die manier waar- 
op hul kleintjies ontwikkel. 

Uitgegee deur H.A.U.M.: 

1, Visse deur Gwynne Vevers, illustra- 
sies deur Alan Jessett. Prys R3,60. 

2. Bye en Wespe deur J. L. Cloudsley- 
Thompson, illustrasies deur Joyce 
Bee. Prys R3,60. 

3. Naas en die Skoenlapper deur Klaus 
Born en tekeninge deur Josef Pale- 
cek. 

4. Outant Holle deur 
Watts. Prys R4,50. 

. Monsters deur Robin en Jocely 

Wild. Prys R2,40. 


Hierdie vyf boekies is met een 
woord seldsaam mooi uitgegee. Die 
papier, die tekeninge en prente is al- 
mal eksie-perfeksie, en die uitgewers, 
H.A.U.M. kan gelukgewens word daar- 
mee. 


Bernadette 


Groeptoer 


onder leiding van 
DR. EN MEV. P. J. THEO 
KOEKEMOER 





















19 DESEMBER TOT 
30 DESEMBER 1976 


Bel Potchefstroom 4966 soggens | 
voor 8.30 en saans na 9-uur vir | 
volle reisprogram en besonder- | 
hede. 

Dis leersaam! ! 
Dis onvergeetlik! 

Kersfees in Bethlehem! 

Sien koraalriwwe deur glas- 
bodemboot. 
Bootvedrt oor See van Gali- 

ea. 


Sien die Bybelland van noord || 
tot suid, van oos tot wes. | 








EE EE LE 





POSADRES: POSBUS 20051 
Pk. NOORDBRUG 








Prys 35c & 85c. 


vir GAL en LEWER 


Blakende gesondheid is die teenoor 
gestelde van die volgende klagtes 


AANGEPAKTE TONG 


NARE HOOFPYNE 
GALAANVALLE 
BITTER MOND 
HARDLYWIGHEID 


VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTBLOOSHEID 
SOOIBRAND 


GEEL GELAAT 


Die oorsaak 'n lui lewer en ta veel 
Gal, 


Die beproefde en beste middel — 


Prys 35c & 65c van alle Aptekert 
of van 


G. FOURIE 


20sbus 762, Pietermaritzburg 

















SNELLERIN 
VERTROU. 


Gereg. Nr, DA URE Ene riel he ja 
Aspen DEEG A00 
Katewn AMlisfmiede 30 ) 


Snellerin 


Snellerin sneller 
verligting van pyn. 


BESKIKBAAR BY ALLE APTEKE 
de AS 77/68 

Die bank van ulewe...en hare. 


In 'n wêreld van voortdurende verandering bly sekere 
waardes onwrikbaar konstant en geldend. Kundigheid, veiligheid, vertroue 
en diens. Dit is die ware bates van 'n verantwoordelike bank. 


(Geregistreerde Handelsbank) 





KMP 2001 


